Bukedde Online - Engeri Buganda gy’etegekamu Omulangira alinze\nEngeri Buganda gy’etegekamu Omulangira alinze\nEbiri mu ddiiru ya Museveni ne Bukenya\nOmuyaga gukubye emmeeri e Bermuda mu Amerika...\nOMUKOLO gw’okukuza Bulungibwansi mu Ssaza lya Busiro ku Lwokuna gwabaddeko ekitali kya bulijjo Kabaka bwe yalabise n’Omulangira Richard Ssemakookiro era Katikkiro n’ayanjula Omulangira ono eri Obuganda.\nEDWARD SSERINNYA NE DICKSON KULUMBA\nAbantu abaabadde babugaanye essanyu baakubye obuluulu n’abamu ne bawulirwa nga bagamba nti Omulangira jjambo agiwuuba nga kitaawe. Eno nno ntandikwa.\nOmulangira wa Buganda ayita mu mitendera mingi okumuteekateeka.\nOmukubiriza w’Olukiiko lw’Abataka abakulu b’ebika mu Buganda, Kayiira Gajuule Fredrick Kasibante agamba nti, ennono ekuzibwamu Omulangira alindiridde Eηηoma weeri era eyawukana ku mulangira owa bulijjo gy’akuzibwamu kyokka teyaginnyonnyodde.\nOmutaka w’e Kyaggwe Kavuma Kaggwa agamba nti, Omulangira alinze okulya Nnamulondo mu Buganda baamukulizinga mu kifo ekyekusifu, era ng’ensi temanya Mulangira oyo gy’abeera. Kyokka ekitabo Ekitiibwa kya Buganda ne Mutebi Kabaka wange kiraga nti Omulangira yakuliranga mu bantu be amanye embeera ze babeeramu ky’ova olaba nti Kabaka Mutebi baamutwala e Bugangaizi n’amalayo ebbanga, mu mbeera eza bulijjo ng’asoma n’abaana abatalina ngatto ekyamuwaliriza naye okulekera awo okuzambala.\nKino kyayambanga Omulangira okutegeera abantu be. Kabaka yennyini alaga abataka abakulu Omulangira gw’alowooza nti y’asaanye Nnamulondo era Ssekabaka Mwanga bwe yalaba ku Chwa nga yaakazaalibwa n’agamba abantu be yali nabo nti “Omuntu wammwe wuuno, omuntu wammwe wuuno” (Abateregga ku Nnamulondo) Kabaka y’alaga Omulangira mu bantu ku mikolo egitali gimu ate okwo gattako okwekubya naye ebifaananyi era ne bigenda mu lujjudde.\nKino Ssekabaka Muteesa II yakikola nnyo ku Kabaka ono Mutebi yamutwalanga ne mu lukiiko nga luggulawo n’abuuza ku Bataka.\nNg’oggyeeko ekyo, era Omulangira baba baagala abeerako n’abakopi, n’amanya ebizibu byabwe n’ebintu bye bayitamu kubanga bano be bantu b’aba agenda okukulembera. Eno y’emu ku nsonga lwaki Kabaka Mutebi yatwalibwa e Bugangaizi n’abeera n’Omumbowa Benardo Kibuuka ku kyalo Kagoogwa.\nDr. Adam Kimala nga ye Katikkiro w’Ekika ky’Emmamba agamba nti edda ennyo ng’ebintu tebinnakyuka, Omulangira bwe yakakasibwanga nti alina obubonero Nnaalinnya ng’adduka n’agamba mwanyinna (Kabaka) nti ozadde omutemu ( Omwana azze mu ndabika ey’enjawulo n’obubonero obufuusa Kabaka). Bw’amala okutegeera kino, Kabaka ayita Mugema, Kasujju Lubinga, Gabunga ne Mukwenda bwatyo n’agattako musajja we gwe yeesiga nti talina nsobi yonna gy’ayinza kukola.\nAbantu abo abawa olunaku olw’okubasisinkana, mu nsisinkano eyo, n’Omulangira aleetebwa n’agamba musajja we (Yenna gw’aba aleese gwe yeesiga) nti twala Omuzaana oyo n’Omulangira obalabirire. Kino kikolebwa kubanga talina kukulira mu Lubiri.\nSsemakookiro ne Kabaka nga bawuubira Obuganda.\nMu nnono yaffe Omulangira oyo talagibwa okumwewaza ebizibu bingi kuba buli omu, ebika n’abalangira beeyagaliza obukulu buno. Alabikako ng’omusana guzikidde.\nMu ngeri y’emu mu nnono, Omulangira okulagibwa bwatyo kibeera kitegeeza nti wayinza okubaawo ekirowoozo ekirala ku nsonga eyo.\nOmulangira Walugembe Golooba Njobe Kazawula, Omumyuka asooka owa Ssaabalangira: Omulangira akulira ew’omuntu ng’asobola okukuuma ebyama n’okukuliza Omulangira mu mbeera ey’obuntubulamu.\nOkukuzibwa mu bisaakaate bino kimusobozesa okuyiga empisa ennungi n’okukola emirimu gyonna abasajja mu Buganda gye bakola okugeza nga okuyigga, okukomaga n’emirala.\nWabeerangawo abayinza okubasongamu engalo nti ono y’ayinza okufuuka Kabaka ne bafuna obuzibu olwekyo ng’okubakweka kibawonya bingi.\nBakuzibwa mu mbeera njawufu era n’abaana be bazannya nabo bakimanyi nti Balangira kyokka ng’ekirowoozo abakulu kye babalinamu tekimanyiddwa.\nAbalala bakulira mu bisaakaate bya Bannalinya nga be bamanyi nti oyo omwana wa Kabaka ate n’olumu tebalagibwanga na bakungu olw’obwerinde obwabeerangawo.\nSir Apollo Kaggwa mu kitabo kye Empisa za Baganda ayogera ku kutegeka okw’enjawulo okufuna obuvumu nga mulimu n’okumutwala n’ayigga ensolo, okwesa ekyesoekimuyigiriza okubala n’obukodyo okutebuka abalabe be n’emikolo emirala egy’ekyama mu ky’ayita okukula okw’e Bukerekere.\nEnsi egenze ekyuka nga Ssekabaka Mwanga ye yatandiikiriza enkola ey’olwatu ey’okulaga Omulangira alinze nga okuva olwo ezze egobererwa.\nKyokka ku mulembe guno owa ‘dot. com’ waliwo abagamba nti Omulangira alinze yandibadde akulira wa muntu munnamakolero ategeera obulungi tekinologiya ate ng’amanyi bulungi ebyobuwangwa ebinaatwala Buganda mu maaso. Naye oyo omusanga wa? Ggwe omumanyi? Weereza erinnya ku mukutu gwa e ogwa www.facebook. com/bukedde.ug oba ku website ya e eya www.bukedde.co.ug oba kozesa essimu oweereze ku 8338 olage gw’olowooza asaanye. Bwe baba beetaaga babiri owaamakolero n’owebyobuwangwa nabo balage.


Bukedde Online - Eddagala erisumulula ensulo z'abakazi b'omu Ankole\nEddagala erisumulula ensulo z'abakazi b'omu Ankole\nOKUBUULIRIRA ABALENZI: Yiga okufuga amaddu omatize munno laavu\nEngeri abakazi gye bakozesa embuto ng'akam...\nEKYAMA KY’ABAKAZI B’OMU ANKOLE EKISUMULULA ENSULO\nWanyana ng’anoga eddagala erireeta ag’emugga.\nNAYAWUKANA ne mukazi wange ng’entabwe yava ku kufukumula g’emugga ge nali simanyidde ekyandowoozesa nti yafunyeeyo omusajja omulala n’amusiiga obulwadde bw’ekikaba,” bwatyo Haruna Katumba ow’e Kisugu bw’anyumya ku bufumbo bwe.\nAgamba nti; “ Mu 2013 nnakwana omuwala ne mutwala ewange anfumbire. Mu kiseera ekyo amazzi g’ekyama yalina matono.\nOkusooka kyampisanga bubi, wabula ne nkimanyiira era ne nkyesonyiwa. Wabula mu 2015 munnange yakyuka nga ndaba alina amazzi mangi ekyantiisa ne ndowooza nti osanga alina obulwadde bw’ekikaba.\nMikwano gyange nagiyitiramu ne bankakasa nti munnange alabika alinayo omusajja nga ye yamugamba akozese eddagala erireeta amazzi. Amazzi yafulumyanga mangi ne gatuuka n’okwonoona omufaliso ate nga tutya okugwanika ebweru. Kuno yagattako okuvaamu ekivundu mu bitundu by’ekyama ne tulemagana.\n” Abawala n’abakazi bangi ennaku zino abanoonya amazzi g’ekyama nga bagenda mu bantu ababasuubiza okuzibukula ensulo zaabwe. baagakazizzaako lya ‘Amazzi g’e Makindye’ nga bakiggya ku basawo b’ekinnansi abakolera mu bitundu by’e Makindye abeeranga nga bwe bazibukula ensulo z’abakazi bafaanane n’abakazi b’omu Ankole abatakaliza nsulo.\nKYAMA KI EKIRI MU BAKAZI B’OMU ANKOLE?\nNatukunda Kemigisha ow’e Luzira agamba nti edda mu buwangwa bw’Abanyankole, omuwala bwe yawezanga emyaka 11 oba12 nga tanneegatta na musajja, mwannyina yattanga ekinyonyi ekiyitibwa ‘Ekishamutuutu’. Yakyokyanga ne kisiriira, evvu ne baliteeka mu mmere y’omuwala n’alya.\nOkusinga evvu lino baalitabikanga mu nva z’ebinyeebwa, entula oba katunkuma. “Kyokka olw’abawala okukeera okuganza abalenzi ennaku zino, kati eddagala lino balibawa ku myaka 9 oba 10.\nKemigisha agamba nti mu kiseera ng’omuwala alidde eddagala lino, omusulo gw’afuuyisa n’amazzi g’ekyama agamuvaamu gava n’olusu, wabula w’atuukira mu kiseera ky’okufumbirwa abeera yatereera nga takyavaamu lusu Kemigisha ateebereza nti abasawo abagaba eddagala erizibukula ensulo bandiba nga bagattamu evvu lino nga y’ensonga lwaki abakazi bwe balikozesa bavaamu olusu. Wano mu Buganda ekishamutuutu ly’ekkookootezi.\nOMUSAJJA AYINZA OKUMANYA ‘AMAZZI G’E MAKINDYE?\nDr. Charles Kiggundu eyeebuuzibwako ku nsonga z’ekikyala akolera mu ddwaaliro e Mulago agamba nti omusajja abeera aludde ng’amanyidde mukyala we omuli obugazi, ebbugumu n’amazzi. Ssinga abaako ne ky’akola amanya olw’enkyukakyuka eba ezzeewo.\n“Omukazi bw’afuna obwagazi mu ngeri entuufu afuna ebbugumu mu bitundu by’ekyama era ne bw’afuna ag’emugga gaba gabuguma. Kyokka ssinga amazzi ago gaba tegayise mu mitendera emituufu, gayinza okujja nga mangi, kyokka gaba gannyogoga kuba gaba tegava mu nsulo entuufu.” Agattako nti amazzi agazze olw’eddagala bwe gayiika ku lugoye gasala era gavaamu ekisu.\nEkirala agamba nti abakazi balwawo okucamuka, sso ng’okuleeta amazzi alina kusooka kucamuka. Noolwekyo ssinga weesanga nga munno buli kiseera oluba okumukwatako ng’amazzi gakulukuta, gandiba nga “g’e Makindye’.\nAgamba nti olw’embeera eno, abawala n’abakazi abakozesa eddagala ery’ekika kino kye bava bannyogoga oluusi omusajja n’atanyumirwa.\nDr. Kiggundu agattako nti amazzi agazze olw’eddagala tegatangaala nga aga bulijjo, gabeeramu olulangirangi olw’obucaafu obuva ku bintu bye basonseka mu bukyala okufuna amazzi.\nAte Edith Mukisa omukugu mu kubudaabuda abaagalana agamba nti omukazi bw’afuna obwagazi afuna amazzi era gaba gaseerera. Wabula waliyo abakyala abafulumya amazzi nga agabulijjo.\nKatumba ng’annyonnyola engeri amazzi gye gaabatabula.\nGano gatera kuleetebwa ak’e Mbarara. Amazzi agaseerera kyenkana buli mukazi agafuna kasita afuna obwagazi, era gava mu bisenge by’obukyala.\nNaye agava mu k’e Mbarara gava kumpi n’akakukufa okusibuka abalongo, kuba we wali ensulo efulumya amazzi ago.\nGano gatera n’okutobya essuuka wabula tegawunya. Ennaku zino abakyala abamu bafuka omusulo nga balimba abasajja nti abalina amazzi ag’enjawulo.\nKIGERO KI EKITUUFU?\nDr. Kiggundu agamba nti teri kigero kituufu kuba omukazi aleeta amazzi okusinziira ku mbeera eriwo ng’ennaku ze ez’ekikyala, engeri gy’omunoonyezzaamu, n’engeri obwongo bwe gye buba bw’ateeseteese.\nAte Muky. Mukisa agamba nti buli mukyala wa njawulo. Waliyo abalina amazzi amangi ate waliyo abalina ag’ekigero.\nEnnaku zino abakyala kubanga baagala okubeera n’amazzi bakola ebintu bingi okugafuna ate oluusi ne kiyitirira. Waliyo eddagala lingi erireeta ag’emugga naye olina okwegendereza ng’olikozesa kuba ebimu bye bakozesa bireeta kookolo.\nOBUZIBU BW’AMAZZI BWE GAYITIRIRA.\nAmazzi ag’obutonde tegasobola kuyitirira kubanga buli kintu Mukama akikola n’obwegendereza. Naye ssinga okozesa eddagala ng’onoonya amazzi, kifaananako okweyerusa ng’onoonya obweru.\nAbakyala bangi abeeyerusa kati gye bujja bagenda kufuna endwadde z’olususu. Kale na kino bwe kiri. Ng’olina amazzi amangi olina okubeera omuyonjo era n’okyusa essuuka kubanga kizibu okuziddamu.\nN’ekirala abasajja baagala amazzi naye sirowooza nti baagala agayitiridde. Dr. Kiggundu agamba nti buli lwe mwegatta obwongo bulina obuvunaanyizibwa bw’okuzuukusa obusimu obutali bumu okuli n’obwo obusumulula ensulo.\nAbeemisinde bagudde ne beekwasa omusana\nIryn ayanise Freeman ku by'eryato\nAbaana 6 naye mmalako lwa dduyiro !\nPulezidenti awadde Abasoga obukadde 100 okukulaakulanya ebyobulambuzi e Kagulu\nKiwanda yeemuludde ku b'e Kayunga abaabadde bamukanda ssente\nBasiimye omusawo eyazaalisa abakyala 18 omuntu omu mu kiro kimu


Okubala 16 LCB;NIV - Okwewaggula kwa Koola ne Dasani ne - Bible Gateway\nOkubala 16 Endagaano Enkadde nʼEndagaano Empya (LCB)\n16 Lwali lumu, Koola mutabani wa Izukali, mutabani wa Kokasi, mutabani wa Leevi, ne bano abava mu Lewubeeni, Dasani ne Abiraamu batabani ba Eriyaabu, awamu ne Oni mutabani wa Peresi, bonna ne beewaggula 2 ne basituka ne boolekera Musa. Baali ne bannaabwe abasajja Abayisirayiri ebikumi bibiri mu ataano, abaali abamanyifu ennyo mu baana ba Isirayiri era nga bakiise mu Lukiiko Olukulu. 3 Ne bajjira wamu nga beekobaanye okwolekera Musa ne Alooni ne babagamba nti, “Mwekulumbaza nnyo! Ekibiina kyonna, buli omu mu kyo mutukuvu, ne Mukama Katonda ali nabo. Kale, lwaki mwekulumbaliza ku kibiina ky’abantu ba Mukama?”\n4 Musa bwe yakiwulira n’avuunama wansi. 5 N’alyoka agamba Koola ne bonna abaali naye nti, “Enkya Mukama Katonda anaalondamu ababe, n’oyo omutukuvu, era anaasembeza omuntu oyo gy’ali. Oyo gw’anaalonda gw’anaasembeza gy’ali. 6 Gwe Koola n’abagoberezi bo bonna mukole bwe muti: Muddire ebyoterezo, 7 enkya mubiteekemu omuliro n’obubaane awali Mukama, oyo Mukama Katonda gw’anaalondamu, nga ye mutukuvu. Mmwe batabani ba Leevi mwekulumbazizza nnyo!”\n8 Musa n’agamba Koola nti, “Muwulirize, mmwe batabani ba Leevi! 9 Mukiraba nga kitono nnyo tekibamala, Katonda wa Isirayiri okubaawulako n’abaggya ku kibiina ekinene eky’abaana ba Isirayiri n’abasembeza w’abeera okukolanga omulimu gwa Mukama mu Weema ya Mukama ey’Okukuŋŋaanirangamu, n’okuyimiriranga mu maaso g’ekibiina n’okubaweereza? 10 Mmwe ne Baleevi bannammwe Mukama Katonda yabasembeza gy’ali, kaakano mwagala n’obwakabona nabwo mubulye? 11 Noolwekyo mmwe n’abagoberezi bammwe, mwesimbye ku Mukama Katonda, era gwe mwolekedde. Kale Alooni naye ye ani, mmwe okumwemulugunyiza?”\n12 Awo Musa n’atumya Dasani ne Abiraamu batabani ba Eriyaabu bayitibwe bajje. Naye ne bagamba nti, “Tetujja kujja! 13 Eky’okutuggya mu nsi ekulukuta amata n’omubisi gw’enjuki okututtira mu ddungu, kyali kitono nga tekimala? Ne kaakano oyagala okutwefuulirako omulangira otufuge? 14 Ng’ebyo bikyali awo, totuleese mu nsi ekulukuta amata n’omubisi gw’enjuki, wadde okutusikiza amasamba n’ennimiro z’emizabbibu. Abasajja bano oyagala obasibe kantuntunu ku maaso obalimberimbe? Nedda, tetujja kujja.”\n15 Awo Musa n’asunguwala nnyo n’agamba Mukama Katonda nti, “Ekiweebwayo kyabwe tokikkiriza. Tewaliiwo gwe nnali ntutteko wadde akalogoyi akamu, so tewali n’omu ku bo gwe nnali mpisizza obubi.”\n16 Musa n’agamba Koola nti, “Ggwe n’abo bonna abakugoberera, enkya mujje awali Mukama Katonda, ggwe nabo ne Alooni. 17 Buli musajja ajje n’ekyoterezo kye akiteekemu obubaane, ebyoterezo bijja kuwera ebikumi bibiri mu ataano, mubireete awali Mukama. Ggwe ne Alooni nammwe mujja kuleeta ebyoterezo byammwe.” 18 Awo buli musajja n’addira ekyoterezo kye n’akissaamu obubaane n’omuliro, bonna ne bayimirira ne Musa ne Alooni ku mulyango gwa Weema ya Mukama ey’Okukuŋŋaanirangamu. 19 Koola bwe yamala okukuŋŋaanya abagoberezi be abavuganya, ku mulyango gwa Weema ya Mukama ey’Okukuŋŋaanirangamu, ekitiibwa kya Mukama Katonda ne kyeraga eri ekibiina kyonna ekyali kikuŋŋaanye. 20 Mukama Katonda n’agamba Musa ne Alooni nti, 21 “Mweyawuleko muve mu kibiina kino ndyoke nkizikirize embagirawo.”\n22 Naye Musa ne Alooni ne bavuunama amaaso gaabwe wansi ne bagamba nti, “Ayi Katonda, Katonda ow’emyoyo egy’abantu bonna, omuntu omu bw’ayonoona, osunguwalira ekibiina kyonna?”\n25 Awo Musa n’asituka n’agenda eri Dasani ne Abiraamu, n’abakulembeze ba Isirayiri ne bagenda naye nga bamugoberera. 26 N’agamba ekibiina kyonna nti, “Musembereeyo muve okumpi n’eweema z’abasajja bano abakozi b’ebibi! Temukwata ku kintu kyabwe n’ekimu, sikulwa nga mwenna muzikirizibwa olw’ebibi byabwe.” 27 Bwe batyo ne basemberayo ne bava okumpi n’eweema za Koola, ne Dasani, ne Abiraamu. Dasani ne Abiraamu baali nga bafulumye mu weema zaabwe nga bayimiridde mu miryango gyazo, nga bali ne bakazi baabwe, ne batabani baabwe, n’obwana bwabwe obuto. 28 Awo Musa n’agamba nti, “Ku kino kwe munaategeerera nga Mukama Katonda y’antumye okukola ebintu bino byonna so tekubadde kutetenkanya kwange. 29 Singa abasajja bano bafa olumbe olwa bulijjo, oba kugwibwako ebyo ebya bulijjo ebigwa ku bantu bonna, kinaaba kitegeeza nti Mukama si y’antumye. 30 Naye singa Mukama Katonda aleetawo ekintu ekiggya ddala ekitali kya bulijjo, ensi n’eyasamya akamwa kaayo n’ebamira nga balamu n’ebintu byabwe byonna, ne bagwa wansi mu gunnya oguwanvu, kale nno munaategeera ng’abasajja abo banyoomodde Mukama Katonda.”\n31 Awo bwe yali nga yakamala okwogera ebigambo ebyo, ettaka bali kwe baali bayimiridde ne lyabikamu wabiri, 32 ensi n’eyasamya akamwa kaayo n’ebamira n’ebintu byabwe byonna eby’omu maka gaabwe, ne basajja ba Koola bonna n’ebintu byabwe byonna. 33 Baagwayo wansi mu gunnya nga balamu, n’ebintu byabwe byonna bye baalina; ensi n’ebabuutikira, ne basaanirawo ddala okuva mu bannaabwe. 34 Abayisirayiri bonna abaaliwo bwe baabawulira nga bakaaba ne badduka nga bwe bagamba nti, “Si kulwa nga naffe ensi etumira!”\n35 Olwo omuliro ne gujja nga guva eri Mukama ne gwokera ddala abasajja ebikumi ebibiri mu ataano abaali bawaayo ekiweebwayo eky’obubaane.\n36 Awo Mukama Katonda n’agamba Musa nti, 37 “Gamba Eriyazaali mutabani wa Alooni kabona aggye ebyoterezo mu muliro, kubanga bitukuvu, amanda ag’omuliro agasaasaanyize wala. 38 Ebyoterezo ebyo bya basajja abaayonoona era n’okufa ne bafa; noolwekyo biweesebwemu amasowaane gakozesebwenga ng’ebibikka ku kyoto kubanga baabiwaayo eri Mukama Katonda; noolwekyo bitukuvu. Kale binaabanga kabonero ka kijjukizo eri abaana ba Isirayiri.”\n39 Bw’atyo Eriyazaali kabona n’addira ebyoterezo eby’ekikomo, ebyali biweereddwayo bali abaayokebwa, ne biweesebwamu ebibikka ku kyoto, 40 kiyambe abaana ba Isirayiri okujjukiranga nti omuntu atali kabona, atava mu lulyo lwa Alooni, taasemberenga kumpi na kyoto okunyookeza obubaane eri Mukama, si kulwa ng’afuuka nga Koola n’ekibiina kye. Eriyazaali bw’atyo bwe yabikola byonna ng’ekiragiro kya Mukama Katonda bwe kyali kye yayisa mu Musa.\n41 Naye enkeera ekibiina kyonna eby’abaana ba Isirayiri ne beemulugunyiza Musa ne Alooni, nga bagamba nti, “Musse abantu ba Mukama Katonda.” 42 Kyokka ekibiina ky’abantu bwe baakuŋŋaana okusoomooza Musa ne Alooni ne bakyuka okwolekera Eweema ya Mukama ey’Okukuŋŋaanirangamu, amangwago ekire ne kigibikka n’ekitiibwa kya Mukama Katonda ne kyeyoleka. 43 Musa ne Alooni ne balaga ku mulyango gwa Weema ya Mukama ey’Okukuŋŋaanirangamu, 44 Mukama n’agamba Musa nti, 45 “Muve mu bantu bano ndyoke mbazikirize embagirawo.” Ne bavuunama wansi.\n46 Awo Musa n’agamba Alooni nti, “Ddira ekyoterezo kyo okisseemu obubaane, n’omuliro ng’oguggya mu kyoto kya Mukama, oyanguwe ogende mu kibiina obatangiririre. Kubanga obusungu bubuubuuse okuva eri Mukama Katonda era kawumpuli atandise.” 47 Alooni n’akola nga Musa bwe yamulagira, n’adduka n’agenda wakati mu kibiina. Yasanga kawumpuli yatandise dda mu bantu, naye Alooni n’awaayo eri Mukama Katonda obubaane okubatangiririra; 48 n’ayimirira wakati w’abafu n’abalamu, kawumpuli n’aziyizibwa. 49 Bwe kityo abantu abaafa kawumpuli baawera omutwalo gumu mu enkumi nnya mu lusanvu, nga bali abaafa olw’emitawaana gya Koola tobataddeeko. 50 Alooni n’akomawo eri Musa mu mulyango gwa Weema ya Mukama ey’Okukuŋŋaanirangamu, nga kawumpuli amaze okuziyizibwa.


Bukedde Online - Mukomye okutiitiibwa abaana nga mubasomesa eddiini\nMukomye okutiitiibwa abaana nga mubasomesa eddiini\nAbasomesa muyambe abayizi okukula nga bekkiririzaamu\nOno ye mulungi kwe nfiira\nOmubaka wa Saudi Arabia mu Uganda, Bandar Muhammadi al Fiif, akubirizza Abasiraamu okukomya okutiitiibya abaana naddala nga babasomesa ebikwata ku ddiini kubanga n'ensi ebakanulidde amaaso\nAsima bint Abubakar, omuwala eyasinze nga yeebaza Hajji Adam Ntale, olw'okumuwa Hijja. Mu ssuuti emmyuufu ye Hajji Mbalirwa Ishaka omukulu w'essomero lino\nOmubaka wa Saudi Arabia mu Uganda, Bandar Muhammadi al Fiif, akuutidde abazadde okukomya okutiitiibya abaana naddala bwe kituuka ku bintu by'okubasomesa eddiini yaabwe, n'agamba nti kimu ku bisinze okuboonoona. "Tuteeekeddwa okumanya nti, abaana baffe batambulira mu nsi ebakanulidde amaaso nga gye basisinkanira abantu abalina ebigendererwa ebikyamu. Kitegeeza nti, oyo atalina ddiini ku mutima, asanga okusoomoozebwa okw'amaanyi", Bandar bwe yagambye.\nAbamu ku bayizi abalenzi abaatikkiddwa ngabali n'omubaka wa Saudi Arabia mu Uganda (asibye omuge omuddugavu)\nYabadde ku Madinah Islamic School e Katereke - Nsangi, ku mukolo ogw'okutikkira abayizi abaamalirizza emisomo gy'eddiini y'Obusiraamu, n'okusabira abayizi abakola ebigezo by'akamalirizo kwe yabadde omugenyi omukulu.\nYasabye abazadde okulekera awo okukozesa ebigambo 'omwana yeesalirawo' nti, bino bivaako abaana okukula nga bakiwagi abatawabulwa. Bo abaatikiddwa yabasabye okusigala nga beetoowaze eri buli muntu okuva ku mwana omuto okutuuka ku mukulu kubanga okuweereza Katonda tekusosola mu myaka.\nSheikh Salim Bbosa Kiyingi, akulira ebyenjigiriza eby'eddiini ku Madinah Islamic SS yagambye nti, gano ge matikkira ag'omulundi ogwokutaano era abayizi abasoba mu 38 be baatikiddwa. Yabasabye okussa mu nkola ebyo bye basomye n'okubisomesa abalala.\nDayirekita wa Madinah Islamic SS Sheikh Abdunoor Busuulwa (mu jubba emmyuufu), Bandar Muhammadi al Fiif, amuddiridde (ku kkono) ne Hajji Idris Nsereko Jjajja wa Madinah nga batikkira abayizi\nUmar Tebuusweke, ye yasinze banne era aba Well Travel ne bamusasulira Umra.\nHajji Adam Ntale, owa Ntale Skin Products ye yasasulidde omuwala eyasinze banne, Asima Bint Abubakar, hijja.\nSheikh Salim Bbosa Kiyingi\nObuvunaanyizibwa bwa ssentebe wa LC ku kyalo\nYongera ebirungo mu kisenge munyumirwe\nEkyana kitadde Rabadaba mu 'tageti' n'asoberwa\nOmukozi wa UMEME bamunuubudde\nAbakozi ba KCCA abayera beecanze\nOmujulizi atamyettemye mu gwa Bukenya


Bukedde Online - Amaze emyaka 10 ng’anobye mu ddya akomeddewo mu ggiya n’agoba agabaddemu\nAmaze emyaka 10 ng’anobye mu ddya akomeddewo mu ggiya n’agoba agabaddemu\nEyakazaala abalongo emirundi 5 omusajja amudduseeko...\nBro. Anatoli avuluze maama Fiina ku by'emizimu...\nEBINTU by’omufu bitabudde bannamwandu ne mutabani waabwe era nga ye musika okukkakkana ng’omwana atutte omu ku bannamwandu ku poliisi e Nansana ng’amulanga kweddiza bintu bya kitaawe.\nAndrew Kasumba 21, yatutte muka kitaawe Ruth Ninsiima ku poliisi nga kino kyaddiridde Ninsiima okugoba muggyawe Judith Nansubuga mu nju n’ateekamu abapangisa kubanga talian mwana mu bbaabwe.\nPoliisi yayise Ninsiima agende ku poliisi n’agaana okulinnyayo era n’eragira Kasumba okuteeka kkufulu ku nnyumba Nansubuga kw’abadde asula ne bassaamu abapangisa. Oluvannyuma lw’abapangisa okutabukira Ninsiima, yagenze ku poliisi n’aggulwako omusango gw’okugezaako okubba ebintu by’omufu ku fayiro nnamba SD/48/06/02/15 kyokka n’ateebwa ku kakalu ka poliisi.\nANDREW KASUMBA ANNYONNYOLA\n“Taata Richard Kimera yalwala ne tumutwala mu ddwaaliro e Mulago gye yafiira. Wabula yagenda okulwala nga maama Ninsiima yayawukana dda ne taata kati emyaka 10 nga tebali bonna.\nMaama oyo Ninsiima okudda awaka yamalawo ennaku bbiri zokka taata n’afa ne tumutwala e Masaka okumuziika.\nAb’ekikka baatuuza olukiiko ne bampa obuyinza okulabirira ebintu bye naye olwava e Masaka, maama Ninsiima teyad¬dayo gye yali abeera n’atandika okusula ne muggyawe maama Judith Nansubuga.\nEkiseera kyatuuka nga Nansubuga bamuyigganya nnyo n’ava mu nju ennebe n’adda ku mizigo taata gye yaleka . Ekyanzigye enviiri ku mutwe kwe kuwulira nti maama Nansubuga ate ne mu muzigo agobeddwaamu kyokka nga ye yajjanjaba kitaffe.\nNansubuga abadde ne Kimera emyaka 10\nNinsiima yaleese bannyina ne bamenya ekisenge kya taata ne beegabira engoye ebintu byonna ebyabaddemu kyokka ng’abaana tubadde tetunnakola kintu nga kino.\nEkirala Ninsiima yagenda mu kkooti y’e Nabweru n’afuna empapula ezimuwa obuyinza okuddukanya ebintu bya kitaffe. Ekirungi ofiisi ekola ku nsonga z’ebintu by’abafu yalonda abaana basatu okuli Andrew Kasumba, Charity Nandawula ne mukulu Richard Kimera nga ffenna tuva mu bakazi ba njawulo.”\nRUTH NINSIIMA YEEWOZEZZAAKO:\nNze mukyala ow’empeta era twakola ffenna okugula ekifo ekyo. Oyo omwana antambulirako baamuzaala bweru era mwana wa kibi. Nze nnina ebizibu bingi munveeko.”\nJUDITH NANSUBUGA AJJA ATYA?\n“Mmaze n’omugenzi emyaka 10 be ddu naye Katonda teyatuwa baana. Baze bwe yafa Ninsiima n’akomawo mu maka n’amala ebbanga nga tusula fenna mu nju naye yali tampa mirembe. Bwe nakyalako ewaffe okumala ennaku nga bbiri, nagenda okudda ng’amenye ekisenge ky’omugenzi ne beegabira ebintu by’omufu.\nNava mu nnyumba ne nzira mu gumu ku mizigo omugenzi gye yaleka naye ate nagenze okuva ku mulimu ng’akasuse ebintu byange ebweru ng’ataddemu omupangisa nange kwe kubuulirako omusika.”\nOmuzigo (ogusooka ku ddyo) mwe baagobye Nansubuga\nChristine Gonza avunaanyizibwa ku nsonga z’amaka ku poliisi e Nansana agambye nti, Ninsiima yatwala empapula nga ziva mu kkooti y’e Nabweru nga zimuwa obuyinza okuddukannya ebintu by’omufu kyokka ne tuzeekengera era twamugguddeko omusango gw’okugezaako okubba ebintu by’omufu era fayiro egenda kuweerezebwa mu\nAbaakattibwa e Nansana baweze 14


Bukedde Online - Gav't eggyewo kalantiini abalunzi ne bafuna obuweerero\nAb'amagye e Kiwanga balabuddwa obutaddamu...\nMinisita Vicent Ssempijja ng'annyonnyola ku by'okuggyawo Kalantiini\nGAVUMENTI eggyewo kalantiini w’okutambuza ebisolo gwe yassa ku disitulikiti y’e Gomba, Sembabule, Lyatonde ne Kyegegwa oluvannyuma lw’okuzuula nti obulwadde bwa kalusu obwali bumusisizzaawo bwaweddewo.\nMinisita w’ebyobulimi Vincent Bamulangaki Ssempijja yagambye nti kalantiini yali assiddwa ku maggombolola okuli Maddu ne Kabulasoke e Gomba, Kabula mu disitulikiti y’e Lyantonde, Lugusuulu e Sembabule , Ruyonza n’e Ngabo mu disitulikiti y’e Kyegeegwa e Tooro.\nSsempijja yagambye bannamawulire mu Kampala nti disitulikiti ezikyaliko kalantiini zirina okulaba nga zitema empenda okumalawo obulwadde bwa kalusu. Obulwadde buno bukwata ente,embuzi, endiga n’embizzi.\nBusasaanira mu nkwaso,omusulo,amalusu,amata, n’obussa.Mu kisibo obulwadde bwa kalusu busasanyizibwa bisolo kukwatagana na binnabyo.Ssempijja yasabye abalunzi okulaba ng’embwa ne kkapa tebisemberera bisolo byabwe kuba nabyo biyinza okusasaanya obulwadde buno.\nYagambye nti abalunzi balina okugaana abantu okukyala ku ffaamu zaabwe. N’agamba bwe baba bakyadde babasizzeewo ebifo we bazooka okulinnyisa engato oba emipiira gy’emmottoka ku mugukiriro gwa ffaamu zaabwe ng’ebifo ebyo bissiddwaamu eddagala erigema endwadde.Yabasabye okugema ebisolo buli myezi mukaaga.


Bukedde Online - Wakiso Giants esudde 2\nJanet Museveni asimbudde ttiimu y'abaddusa...\nWAKISO GIANTS FC mu liigi ya babinywera esazizzaamu endagaano z’abasambi babiri ezibadde zibuzaako emyaka ebiri wabula bano bagenze bawera okwewuunyisa ababagobye nga bateekawo omutindo gye balaze.\nMuwadda Mawejje ne Agrey Madoi be baasuuliddwa ttiimu ya Wakiso Giants wabula mu bwangu obw'ekitalo Police FC mu lligi y'emu, yeerondedde Muwadda n'emuwa endagaano ya myaka ebiri ate Bul FC nayo n'esitukira mu Madoi..\nAbabiri bano beegatta ku Wakiso Giants mu July w'omwaka oguwedde ku ndagaano ya myaka esatu, Madoi yava mu Vipers SC ate Muwadda(KCCA FC) wabula tekisobose ku gimalako oluvannyuma lwa ttiimu okukizuula ng'omutindo gwabwe tebakyabagasa era ne babata banoonye ekibanja awalala.\nSula Kamoga akulira emirimu mu Wakiso Giants FC agamba nti abasambi bano baabagula nga sibaakubangula wabula okukakasa nga basitula ttiimu naye ebbanga lye babadde nabo bakizudde nga ne bwe balinda endagaano okuggwaako tebajja tebakukyalina kye bongerako.\n"Omusambi omulungi teyeetaaga budde bungi, twatudde ne tulaba ng'okusigaza abasambi bano tugenda kuba tubafiiriza kuba bajja kuba tebazannya, ate nga ne ttiimu ebasasula, ne tukkaanya nabo banoonye awalala," Kamoga bwe yakakasizza.\nMuwadda agamba nti musanyufu nnyo okwegatta ku Police FC kuba asuubira okufuna obudde ku kisaawe okulinnyisa omutindo gwe asobole okuddamu okuyitibwa ku ttiimu y'eggwanga(Cranes).\n"Wakiso Giants kye bakoze nange kye mbadde neetaaga era natuukirira n'omugagga wa ttiimu nga njagala bante, kuba tekigasa kusigala ku ttiimu nga tosamba," Muwadda bwe yategeezezza.\nOno azannyiddeko SCVU, SC Villa, KCCA FC, Tooro United FC, Bright Stars FC ne Wakiso Giants.\nSizoni ewedde Wakiso Giants yamalira mu kifo kya 10 n'obubonero 30 mu mipiira 25, liigi esuubirwa okuddamu mu October 17 ssinga ekirwadde kya Ssennyiga omukambwe kikuba ku matu eby'emizannyo ne biddamu mu ggwanga.\nBright Stars FC ne Wakiso Giants\nAbagambibwa okwezza ettaka lya famire babasindise Luzira\nKazoora atwaliddwa Luzira lwa kulyazamaanya obukadde 53


Bukedde Online - Ebikwata ku kusoma kwa Sebunya n’engeri gye yatandika Rema\nTaata wa Enanga atuuyanye ku by’ettaka\n‘Sasula obukadde 50 oba ogende e Luzira’\nOmukyala w'olubuto bamulagajjalidde n'afa\nPoliisi emukutte awambye abaana 16\nEbikwata ku kusoma kwa Sebunya n’engeri gye yatandika Rema\nMuseveni ayanukudde abamuyeeya obukadde\nRema amalirizza okugula eby’omukolo\nAdded 15th September 2019\nHAMZAH Sebunya, bba wa Rema omupya yasooka kukuguka mu by’okukebera omusaayi mwe yatikkirwa dipulooma mu November wa 2012 oluvannyuma nga wayiseewo akaseera yeegatta ku Yunivasite e Makerere okusoma obusawo nga kati amazeeko omwaka ogwokutaano yeetegekera kutandika kugezesebwa e Mulago afuuke Dokita omujjuvu.\nOkusinziira ku biwandiiko ebiri mu kakiiko akafuga abakola emirimu egyekuusa ku by’obulamu aka Allied Health Professionals Council, (AHPC) Sebunya mmemba omujjuvu era nnamba ye eri 19178.\nDipulooma yagisomera mu Jinja Mediacal Labaratory School n’afuuka Medical Labaratory Laboratory Technician.\nKino kitegeeza nti ekifo aba Kenzo gye beekubidde enduulu bayinza okufunayo ekiramu.\nAkulira okuwandiisa bammemba mu AHPC, Patrick Mpiima Kibirango bwe twamukubidde essimu okunnyonnyola ku nsonga eno yategeezezza Bukedde nti ekiseera kino taliiyo mu ofi isi waakuddayo omwezi ogujja kyokka nti ebiwandiiko byonna ebikwata ku bammemba baabwe biri ku mukutu gwabwe ogwa Yintaneti.\nBukedde okukola okunoonyereza kuno kyaddiridde Munnayuganda Sharif Ssentongo Nambaale ng’ayita mu Bannamateeka ba MS Nalukoola, Kateeko Advocates & Solicitors okutwala okwemulugunya kwe mu kakiiko ka AHPC nga bagamba nti ayagala banoonyerereze ku Hamza Sebunya gw’alumiriza nti yamenya amateeka agafuga omulimu gwe okuganza Rema.\nMunnamateeka Erias Luyimbaazi Nalukoola eyatadde omukono ku kiwandiiko nga Ssentongo asaba akakiiko kabuulirize yategeezezza Bukedde nti omuntu waabwe tannaba kuwaaba musango wabula yawandiikidde akakiiko ng’ayagala kanoonyereze oba ebyogerwa bituufu.\nEbbaluwa egamba nti Ssentongo azze akiraba mu mawulire ne ku mikutu gya yintanenti nti Sebunnya ategeka kuwasa Rema ate ng’akimanyi Rema Namakula abadde muka Edrisa Musuuza ng’era kigambibwa nti Rema yali agenze wa Ssebunnya okumujjanjaba n’amwefuulira n’amuganza.\nOlukalala oluliko amannya g’abantu abeewandiisa mu kibiina kino, kuliko ebikwata ku bantu nga bakozi mu by’obulamu kyokka nga ssi basawo abajjanjabi.\nBYE TUZUDDE KU BUYIGIRIZE BWA SEBUNYA\nOlukalala oluli ku mukutu gwa Allied Health Professionals council oluliko ebikwata ku bammemba mu bujjuvu, lulaga bweruti ebikwata ku Ssebunnya: Sebunya Hamzah yazaalibwa January 24, 1990.\nYasomera Kawempe Muslim gye yamalira S6 mu 2009\nYasomera Jinja Mediacal Labaratory School, yafuna dipulooma mu Medical Labaratory Techinology\nMu kibiina kino yeewandiisa December 2013 era nnamba ye eri 19178\nEbibiina ebigatta abasawo mu ggwanga kuliko Uganda Medical and Dental Pranctitioners kino kigatta Badokita, waliwo Uganda Nurses and Midwifery Association.\nNewankubadde Ssentongo yeekubidde enduulu ng’agamba nti Sebunya yali musawo wa Rema, wiiki ewedde Bukedde yakitegedde nti Sebunya okusooka okulaba Rema yali agenze kuyimba ku mukolo ku UMA e Lugogo eyo gye yamusabira beekubye ebifaananyi ng’omuwagizi we n’oluvannyuma n’afuna ennamba y’essimu n’amusindikira ebifaananyi bye beekubya.\nOlwamaliriza okuweereza ebifaananyi n’atandika okuweerezaako mesegi nga Rema tayanukula kyokka ng’ali mu bizibu ne Kenzo nga bwe yebuuza ku mikwanogye ne gimuwabula anyweze Sebunnya kubanga ye musajja ow’ekirootokye gwabadde anoonya.\nOmukuumi akubye omuvubuka amasasi ku kisulo ky'abayizi\nKitimboAbeekomya ettaka lya Gavumenti e Jinja gabamyuse\nOmugagga w'omukampala awunze; Atutte abaana ku musaayi nga 5 sibabe!\nAmagi amakolerere gakwatiddwa mu ggwanga\nGavt. eyongezza omusolo ku ddagala eriva ebweru\nTaata wa Enanga atuuyanye ku by’ettaka...\nTAATA w’omwogezi wa poliisi mu ggwanga, Fred Enanga abadde mu kaseera kazibu ng’annyonnyola engeri ye ne mutabani...\n‘Sasula obukadde 50 oba ogende...\nSandra Katebaralwe, mukyala wa Paasita David Ngabo eyacaaka ennyo olw’okusabira FDC ng’alumba gavumenti ye yadduka...\nOmukyala w'olubuto bamulagajjalidde...\nOmukyala w'olubuto bamulagajjalidde\nPoliisi emukutte awambye abaana...\nPOLIISI y’e Bujuuko etaayizza omusajja agambibwa okuwamba abaana b’essomero n’emussa ku mpingu. Yeewozezzaako nti...\nMuseveni awadde Sabiiti ekiragiro...\nPULEZIDENTI Museveni awadde amyuka omuduumizi wa poliisi mu ggwanga, Maj. Gen. Sabiiti Muzeeyi, ennaku bbiri aveeyo...


Amasoboza, empalirizo n'amaanyi miramwa gya njawulo mu sayansi .\n"Amasoboza" mulamwa ogwatondekebwawo omunoonyerezi ku nzimba y'emiramwa gya sayansi mu Luganda ,Muwanga Charles . Amasoboza mulamwa oguli mu ttuluba erimu n'emiramwa "amaanyi"(power) ne "empalirizo"(force).\nAmasoboza kiva mu kugattika(blending) ebigambo by'oluganda "amaanyi agasobozesa".Mu kifo ky'okugamba nti "amaanyi agasobozesa" tukiyimpawaza ne kiba "amasoboza" (energy).Amasoboza yadde kiriraaniganye nnyo mu makulu n'omiramwa "amaanyi" n'empalirizo , mulamwa omwawufu ku gino. Amaanyi kiba kipimo ky'amasoboza ate empalirizo zo zetaaga amasoboza ekintu okusobola okukyuka embeera mwe kibadde.\nAmasoboza bwe busobozi okukola(ability to do work).Amasoboza nago galimu ebika:\n(i) Amasoboza ag'okuva(kinetic or motion energy).Gano ge masoboza agakola (ii) Amasoboza amatereke(Stored/potential energy)\nAmasoboza ag'okuva galimu:\n(a) Amasoboza ag'ekitambuzo (mechanical energy) (b)Amasoboza agekitangaala(Light energy) (c) Amasoboza ag'ebivuga(sound energy) (d) Amasoboza aga nabbugumya(thermal energy).Gano ge masoboza ag'ebbugumu oba okwokya(heat energy). (e) Amasoboza ag'amasannyalaze(electrical energy)\nAmasoboza amatereke (Potential energy)galimu:\n(a)Amasoboza ag'ekikyusabuziba(Chemical energy).Muno mulimu amasoboza amatereke mu mmere, mu bbaattule, mu mafuta aga nakavundira(fossil fuels), ebyanda(coal) , amanda (charcoal), mu manda ga lediyo(radio batteries), n'amalala\nMu butuufu awatali masoboza tewali kisoboka kuba tetuyinza kufuna kitangaala yadde ebbugumu ku Nsi.Amasoboza ag'emmere(food energy) ge gatuwa amaanyi okukola emirmi egy'enjawulo. N'ennyanguyirizi nga ekitondekamaanyi(engine) eky'emotoka ziba tezisobola kuva mu kifo awatali masoboza agava mu mafuta agaleetawo entabamuliro(combustion).\nBino bigyidwa ku "https://lg.wikipedia.org/w/index.php?title=Energy&oldid=20582"\nLuno olupapula lwasemba okukyusibwamu ku 16:30, 3 Gwakkuminebiri 2016.


Kyagulanyi (Bobi Wine) akyusizza mu nkuba ye by'obufuzi; atongozza ekibiina mwagenda okuyita okwesimbawo ku bwa Pulezidenti - Watchdog Uganda\nRobert Kyagulanyi nga ayogera mu lukungaana\nOMUKULEMBEZE we kisinde kya People Power Robert Kyagulanyi Ssentamu akyusizza mu nkuba ye by’obufuzi, bwatongozza ekibiina mwagenda okuyita okwesimbawo ku bukulembeze bwe Ggwanga Uganda.\nEnnalku zino Kyagulanyi tatudde ayiiya buli olukya okusobola okuwangula okulonda kw’obukulembeze bwe Ggwanga okutegekebwa mu mwaka gwa 2021.\nLeero atongozza ekibiina kye by’obufuzi ekimanyiddwanga NATIONAL UNITY PLATFORM nga muno mwagenda okuyitira okwesimbawo nga kwotadde ne kisinde kya People Power.\nEbiina kino kibaddewo mu Uganda era nga kikola emirimu gyakyo, Omukulembeze waakyo Nkonge Kibalama agambye nti batuuka ku kukaanya mu lukungaana lwe baalimu n’abakulembeze be kisinde kya People Power nga 14 omwezi gw’omusanvu omwaka guno.\nNkonge agamba nti ekibiina kino baakibangawo mu mwaka gwa 2004, era ne batuukiriza ebisanyizo byonna ebyali byetaagisa, nayongerako nti babadde bakola buli ekyetaagisa okuyimirizaawo ekibiina kyabwe buli mwaka oguyitawo.\nAgambye nti enkolagana yabwe ne kisinde kya People Power evudde wala okuva Kyagulanyi bwe yawangula okulonda kw’obubaka bwa Palimenti e Kyadondo East mu 2017.\n“Tubadde tugoberera Kyagulanyi ne nkola ze nga omuntu, naddala ebigambo ebyamagezi byabadde ategeeza bannaUganda naddala ebikwata ku mbeera eyabulijjo gye bayitamu, kye kimu ku byasinga okutusikiriza okumwegattako” Nkonge bwagammbye mu kutongoza enkolagana yaabwe.\nOmwogezi we Kisinde kya People Power Joel Senyonyi abikkudde ekyama nagamba nti abantu baabwe bonna abagenda okwesimbawo balina okukozesa ekabonero ke kibiina kino wakati mu kwesimbawo mu kulonda okujja.\nKu mbeera ye bibiina ebilala ebibadde byagala okukolagana ne People Power okugeza nga JEEMA ne ANT Senyonyi agambye nti tewali buzibu bagenda kussawo enkolagana eyannamaddala okulaba nga bafuna ebifo mu kulonda okubindabinda.\nAnyonyodde nti kino tekikoleddwa kwekutula ku bibiina bilala wabula baagadde batekewo enkola egendereddwamu okuyamba abantu baabwe abaatwala ebiwandiiko byokwesimbawo ku kaadi ya People Power nabo okufuna akabonero ke banakozesa, nagamba nti bajja kwaniriza ne bibiina ebilala mu nkolagana eno.\nNotorious woman thug who uses sedatives to steal from men who enjoy ‘one night stands’ arrested\nNotorious woman thug who uses sedatives to steal from men who enjoy 'one night stands' arrested


Bukedde Online - OKUBUULIRIRA ABALENZI: Mugaba alina engeri gy'acamula abasajja\nOKUBUULIRIRA ABALENZI: Mugaba alina engeri gy'acamula abasajja\nKw'olabira omukazi ategeka okunoba\nABALINA amaanyi ag‛olusuluuju amagezi mbawadde ga buwa. Fuba okulaba ng‛amaaso go togaggya ku bitundu bya munno ebikusikiriza.\nYe musula mutya batabani. Mwebale kufaayo kuzimba maka gammwe nga mwe muli n‛okulabirira bannammwe abo.\nNaye abamu ku mmwe mmanyi mulina ekizibu ky‛amaanyi g‛ekisajja. Sso nga bannammwe abo banyumirwa nnyo nga mucamukidde ddala, n‛alaba ng‛oliko n‛obumansuka.\nAwo naye amanya nti kye mugendako kyekyo kyennyini ky‛abadde yeesunga. Okumalawo embeera eno, bw‛oba olina obuzibu n‛okucamuka obulungi, ekimu ku bitundu by‛otolina kuggyako maaso bye biriko mugaba ng‛ebisambi, amabeere, akabina ne mu nteega z‛amagulu.\nMu nteega wakola nnyo, era abasajja abamanyi akakodyo ako, bw‛aba atambuddeko n‛omwagala we, amugamba n‛akulemberamu ye omusajja n‛avaako emabega.\nKubanga n‛okulaba obulabi ku ngeri omukazi gy‛anyeenya akabina, kisitula obwagazi bw‛omusajja. Era n‛abakazi bafuba nnyo okulaba nga bwe bamala okunaaba ko nga tebannalya kyaggulo, baambala bu nayiti obumpi, n‛ajja okukuwa ekyeggulo, osobole okulaba mugaba ono.\nMunnange oluusi bw‛otaba musajja nnyo n‛emmere togimala kugirya nga ssemusajja tannagalula! Era omusajja omufumbo ku kwambala nayiti zino kwamanyira nti embeera y‛akaboozi teriiwo.\nSinga omukazi ayambala nayiti empanvu, kabonero akalaga nti eby‛okukiika embuga tabiriiko.\nNolwekyo omusajja atayaka bulungi, oluusi kiva ku kuba nti weesibye ku kifo kimu kyokka okukuwa obwagazi. Amaaso gazzeeko ku bifo ebirala ate olabe bw‛otambuza omweso.\nEbipya ku Mulinde\nAbasosodooti abajeemu bana bawummuziddwa\nPoliisi ekunyizza Abayindi ku kuttibwa kwa Kazini


Bukedde Online - Omwana bamuwambye agenda kusamba mupiira\nOmwana bamuwambye agenda kusamba mupiira\nMinista Namuganza akunze abato okugenda mu...\nEngeri Grenade eyayimba NKULOGA gy'atabuddemu...\nNalwonga, nnyina w’omwana eyawambiddwa.\nOMUSAJJA agumbye ku kisaawe ky’omupiira ekya Uganda Clays e Kajjansi abaana we batendekebwa okuzannya omupiira n’awamba muzzukulu w’omugagga n’amubuzaawo.\nEyawambiddwa ye Arthur Atwine omuyizi ku Midroad Nursery e Kajjansi ng’omwaka ogujja abadde agenda mu kibiina kya Top. Atwine muzzukulu wa Bulasio Nsambu omu ku bagagga abasinga ettaka mu Kajjansi.\nNsambu olutegedde okuwambibwa kwa muzzukulu we, n’alaajanira omuduumizi wa poliisi mu ggwanga Okoth Ochola okuyingira mu kunoonyereza, omuntu eyawambye muzzukulu we.\nENGERI OMWANA GYE YAWAMBIDDWA\nRacheal Nalwoga nnyina w’omwana yategeezezza nti ku Lwokuna lwa wiiki ewedde nga November 28, 2019, Atwine yagenda ne munne ow’emyaka 10 okuyiga kusamba omupiira ku kisaawe kya Uganda Clays e Kajjansi, kyokka Atwine teyakomawo.\nBaagenda okukitegeera nti omwana yali awambiddwa, ng’omusajja amaze okweyongerayo\nGWE YABADDE NAYE ATTOTTOLA Omwana ow’emyaka 10 (Amannya gasirikiddwa) eyakulembedde abaana bano yategeezezza nti baava awaka mu Kajjansi Cell A nga bali basatu wabula bwe baatuuka ku kisaawe, omusajja eyali ayambadde enkoofi ira enzirugavu, omujoozi omuddugavu, empale ya jjiini n’engatto za niigiina, n’ayita munnaabwe Atwine.\nNaye yasalawo agendereko kubanga ye yali omukulu era olwatuuka ku musajja, yabatuma obutunda ku dduuka obwa 500/-. Olwabuleeta, omusajja yasituka n’abagamba bagende bamukwatireko emipiira ewuwe n’awa Atwine n’omwana omulala ow’emyaka 4 bbagiya.\nBaatambula okuva ku kisaawe okutuuka e Kajjansi okuliraana ne Fly Zone, nga wano waliwo mmita nga 400 okutuuka ku kisaawe, omusajja n’abayingiza mu kirabo ky’emmere n’asaba cipusi n’emmere endala.\nOlwamala okubisaba, ye (anyumya) n’amutuma adde ku kisaawe abuuze omutendesi w’abaana eyakazibwako erya (coach capero) naye ng’amannya ge amatuufu ye Robert Kafeero oba anaalya ekyennyanja.\n“Nagenze okudda nga mu kirabo ky’emmere mulimu omwana omu nga Atwine n’omusajja tebalabikako,” omulenzi bwe yayogedde. Nalwoga nnyina w’omwana agamba nti olwawulidde ebyo, yasitukiddemu n’agenda mu kirabo ky’emmere abuuze eyabadde agitunda n’amutegeeza nti kituufu omusajja yabaddewo n’abaana abo naye yagenze okumaliriza okusiika cipusi ze ng’omusajja adduse n’omwana nga wasigaddewo omwana omu.\nOmukyala w’ekirabo ky’emmere yayongedde n’ategeeza nti omwana, nga baakatuuka, yabadde alowooza nti omusajja\nABAANA ABAZZE BAWAMBIBWA oyo alina bw’abayita kubanga yabadde abafaako nnyo, mu ngeri y’olusaago n’alagira omwana awe ku mukyala ono bbagiya, kyokka bwe yaliddeeko akatono, waayiseewo ekiseera kitono n’awulira ng’aweddemu amaanyi ng’ayagala kwebaka.\nKyokka n’omwana gwe yabadde naye eyasigaddewo, olwatuuse awaka, yeebakiddewo era kyatutte ekiseera ng’akyebase kye bateebereza nti bbagiya mwandiba nga mwabadde muteereddwaamu kalifoomu. Nalwoga yagenze ku poliisi y’e Kajjansi n’aggulawo omusango gw’okubula kw’omwana we ku fayiro namba SD Ref. 70/28/11/2019 poliisi n’etandikirawo omuyiggo wabula tebannabaako kye bafuna.\nEnsonda ezeesigika zitegeezezza Bukedde nti poliisi y’e Kajjansi olwategedde amawulire gano, yatandikiddewo okutunuulira obutambi okuva ku kkamera za poliisi kyokka ne watabaawo kye balaba nga kiteeberezebwa nti eyawambye omwana, yabadde amanyi wa kkamera we zitamulabira era kigambibwa nti we yayisizza omwana.\nKKOOCI BAMUGGYEEKO SITETIMENTI\nPOLIISI y’e Kajjansi yagenze ku kisaawe n’enonayo Kafeero (mu katono) eyabadde ayogerwako nti omusajja eyawambye omwana yamumutumako. Ono yategeezezza poliisi nti kituufu omwana yajja n’amubuuza oba anaalya, naye n’akkiriza kubanga ye engeri gy’atendeka abaana, olumu abantu baatamanyi bamugulira emmere naye omusajja oyo tamumanyi era ku kisaawe awo tebalinaawo kkooci Jimmy.\nPoliisi yamuggyeko sitetimenti n’emuleka naddayo okutendeka abaana ng’okunoonyereza bwe kugenda mu maaso\nBawambye omuwala ne basaba ssente ate ne bamutta


Mariach gamumyukidde mu kkooti - Radio Simba, The Best Luganda Station in the World !\nMariach gamumyukidde mu kkooti\nMunnakatemba Charles Kasozi amanyiddwa nga MC Mariach ayimbuddwa Kkooti y’e Mengo ku musango gw’okukuba muserikale w’ebidduka. Bano basimbiddwa mu maaso g’omulamuzi Esther Nyandoi owa kkooti ya Nateete / Lubaga esangibwa e Mengo ne babasomera emisango ebiri okuli okukuba omuserikale n’okumulemesa okukola emirimu gye era bonna ne bagyegaana.\nMariach ne Bunjo nga bombi basabye kkooti beeyimirirwe era omulamuzi n’abalagira baleete abantu abayinza okubeeyimirira. Baaleese Andrew Benon Kibuuka akulira bannakatemba n’abayimbi okwabadde Emmanuel Serugo owa Emma promotions ne Ibrahim Kintu. Omulamuzi Nyadoi yabakkirizza okweyimirirwa n’abalagira okusasula emitwalo 50 ez’obuliwo ate ababeeyimiridde basasule obukadde 2 ezitali za buliwo.\nOmusango yagwongeddeyo okutuusa nga August 3, 2018. Mariach baamusomedde n’emisango emirala okuli ogw’okuvugisa ekimama n’obutagondera biragiro bya muserikale wa tulafi ki.\nPoliisi ekutte omubbi w’emotoka mu Kampala


Bukedde Online - Abazadde banaasomesebwa obuvunaanyizibwa ku baana\nAbazadde banaasomesebwa obuvunaanyizibwa ku baana\nBajeti ya Mityana ya buwumbi 21\nOmulamuzi Ssebutinde awaddeyo ettoffaali l...\nDISITULIKITI y’e Mityana ng’eyita mu minisitule y’ekikula ky’abantu etandise kaweefube w’okutangira okufumbiza abaana abato, okumalawo okubakabawaza, okukendeeza okubatulugunya, okubaggya mu masomero n’engeri endala ezityoboola eddembe ly’abaana.\nKiddiridde okunoonyereza okwakolebwa Disitulikiti y’e Mityana ne kizuulibwa ng’emize gy’okutyoboola eddembe ly’abaana naddala mu bitundu ebiri ku lubalama lw’ennyanja Wamala, mu ggombolola y’e Malangala n’awalala byeyongedde.\nRosemary Nazzimbe akola ku nsonga z’abaana n’embeera z’abantu ku disitulikiti y’e Mityana yagambye nti kino kyawalirizza disituliti okutandika okusomesa abantu ku magombolola mu ngeri y’ekikugu gye bagenda okweyambisa okusobola okutuukirira abazadde mu maka omuli abaana abalina obuzibu omuli n’abo abayinza okuba nga beewaggudde.\nYagambye nti emisomo gino gyatandikidde mu ggombolola y’e Busimbi, Maanyi, Bulera ne Malangala nga buli ggombolola eriko abantu 30 abatendekeddwa mu nteekateeka eno.\nNazzimbe mu kuggalawo omusomo gw’okutendeka ekibinja ky’abantu 30 ku kitebe ky’eggombolola y’e Malangala wiiki ewedde yagambye nti buli mutuuze ku kitundu avunaanyizibwa kyenkanyi ku bikolwa by’okutyoboola eddembe ly’abaana ng’aloopa oyo aba asangiddwa ng’atulugunya omwana.\n“Abaana babinikibwa emirimu egy’amaanyi omuli okusitula ebidomola by’amazzi ebinene nga bakyali bato, babafumbiza bato, bakabawazibwa mu lujjudde n’ebirala ng’abantu balaba kyokka ne beesuulirayo gwa nnaggamba,” Nazzimbe bwe yagambye.


Abazannyi b’omupiira abasinga ebeeyi ku lukalu lwa Africa. | Dembe FM 90.4\nAbazannyi b’omupiira abasinga ebeeyi ku lukalu lwa Africa.\nAbazannyi b’omupiira abalina ekitone okukira abalala bazenga bakyusa kiraabu okusobola okukola kunsimbi eziwera era mu myaka egiyise ekivirideko emiwendo kwebafunirwa nagyo okwekanama.\nFarouk Miya, y’omu ku bazannyi mu tiimu y’eggwanga asinga okuba ow’ebeeyi ng’ono yateeka omukono ku ngadano ne kiraabu ya Standard Liège ku 400,000 eza Doola (Shs1.4bn) mu mwaka gwa 2016.\nAte mu mwaka ogwadako omuzannyi okuva mu ggwanga lya Brazil Neymar yegatta ku kiraabu ya Paris Saint Germain ku bukadde bwa Yulo 222 ( shs 900 bn ) emu ku kiraabu emanyidwa okuba ey’amaanyi mu ggwanga lya Bufaransa.\nGuno gw’emuwendo gw’ensimbi ogukyasinze obunene okugulibwa omuzannyi era teli mulala yali agutuuseko wabuloa nga kino kyavirako okupaluuka kwe beeyi okugulibwa abazannyi bomupiira munsi yonna.\nKati abamu ku bazannyi abafirika abakyusiza kiraabu ku buwanana bwensimbi tusobola kubasanga ku’ https://www.betway.ug/ kuliko:\nOdion Ighalo muzannyi okuva mu ggwanga lya Nigeria, okuzannya omupiira yatandikira mu kiraabu ya Osun United mu mwaka gwa 2000 ku myaka 11. Oluvanyuma lwokufuna obukugu yagenda mu Julius Berger (Bridge Football Club) mu mwaka gwa 2006, mu 2008, yegatta ku kiraabu ya Udinese, mu ggwanga lya Italy eyo nno gye yafunira kiraabu eyamutwala ne muwolanga zi-kiraabu endala nga tanegatta ku kiraabu ya Premier League eya Watford, eyasooka okumutwala ku bbanja n’oluvanyuma ne bamusayininga ngomuzaanyi waabwe owenkalakalira. Mu 2017 kiraabu ya Changchun Yatai esangibwa mu ggwanga lya China yamutwala ku bukadde bwa Yulo 20 (Shs400 m).\nOno yazaalibwa mu ggwanga lya Bufaransa naye nga bakaddebe bannansi be ggwanga lya Ivory Coast erimanyiddwa ne byafaayo ebirungi mu kuzannya omupiira era nga kino kya muyamba okuyitimula ekitone kye ng’evaamu abanyi\nPepe nga mu kiseera kino omupiira gwe ogw’ensimbi aguzaanyira mu kiraabu ya Arsenal yatandika okukyanga akapiira nga muto. Yazannyirako mu kiraabu za Bufaransa ez’enjawulo nga tanagenda mu Bungereza ku bukadde bwa Yulo 79 (shs 400m)\nPaul Pogba y’abadde ne likodi y’omuzannyi omufirika asinga ebeeyi okutuusa omwaka oguwedde likodiye bweyamenyebwawo Kylian Mbappe eyava mu Morroco okwegatta ku kiraabu ya Paris Saint Germain.\nMbappe y’omu ku bamusaayi muto abafirika abalina ekitone mu kukyanga akapiira eky’enjawulo, kitaawe musajja nzaalwa ya Cameroon ate nnyina nzaalwa ya Algeria bombi bannabyamizannyo. Mbappe yazaalibwa mu ggwanga lya Bufaransa nasambirako mu kiraabu y’awaka nga tanagenda mu ggwanga lya Monaco okumaliriza okutendekebwa kwe.\nOno yafuuka kafulu mu mwaka gwa 2015 ne yeegatta ku tiimu ya Monaco esinga olwo amaanyige negatandika okuwulirwa wabula oluvanyuma lw’okwetaba mu mpaka za FIFA World Cup nakola bungi nyo, kiraabu ya Paris Saint Germain n’emukomyawo ku bukadde 180 obwa Yulo ( shs 700m) ku myaka 19 egy’obukulu.\nEggulire lino liwagiddwa aba PFA.


Bukedde Online - Ebizuuliddwa ku maama n'omwana abatiddwa bitiisa\nPOLIISI y'e Mpigi ezudde ebidomola ebigambibwa nti mwe baalembekedde omusaayi oluvannyuma lw'okutta omukazi n'omwana we mu butemu obwabaddewo mu kiro ekyakeesezza ku Ssande.\nKino kiddiridde poliisi okugenda mu maka g'abantu abaakwatiddwa ne bagaaza era ne bafunayo ebizibiti bye bagamba nti bigenda kuyambako okuzuula ekituufu. Ssaalongo John Ssezooba yakwatiddwa ne mukyala we Fridah Nabukenya wamu ne muliraanwa waabwe Herman Ssozi 34, nga bateeberezebwa nti balina kye bamanyi ku kuttibwa kwa Jackline Nakawooya n'omwana we Pheibe Nassozi ow'emyaka ekkumi.\nNakawooya y'abadde mukyala wa Ssezooba omukulu era okumutta n'omwana baabadde bava wa mukyala muto, nga Nakawooya akimye muwala we. Baabattidde Katiiti mu ggombolola y'e Kituntu mu Mpigi.\nPoliisi yategeezezza nti, baayazizza amaka ga Ssezooba era waasangiddwayo ekidomola ekiriko amatondo g'omusaayi n'obulambe ku mukonda gwakyo kyokka bwe baamubuuzizza ebikikwatako n'akyegaana. Ne mukazi we Nabukenya naye ekidomola yakyegaanye nti si kyabwe.\nMu maka ga Herman Ssozi waasangiddwaayo ekidomola ekifaanagana na kino nga kiriko obulambe bwe bumu ku mukonda ekiteeberezebwa okuba nga bye bimu ku byakozeseddwa okulembeka omusaayi. Ebirala ebisangiddwa mu maka ga Ssezooba kuliko akaleega akasangiddwa okumpi n'oluggya lwe nga kateeberezebwa okubeera ak'omugenzi nga bino poliisi by'esinze okwesibako nga ekunya abakwatiddwa.\nPoliisi y'e Mpigi ng'ekulembeddwaamu akulira okunonyereza ku buzzi bw'emisango Andrew Ainembabazi etandise okukunya abaakwatiddwa nga yeesigama ku bujulizi obwazuuliddwa mu nnyumba ya Ssezooba ne mu maka ga Ssozi.\nKiteeberezebwa nti ebidomola bye baakozesa mu kulembeka omusaayi kubanga we baasanze emirambo tewaabaddewo musaayi. Bonna babyegaanye era Ainembabazi n'ategeeza nti poliisi ekyagenda mu maaso n'okunoonyereza era bwe banaazuula nga waliwo omulala alina akakwate waakukwatibwa avunaanibwe.\nAinembabazi yagambye nti ebidomola okuli omusaayi bagenda kubiweerza e Wandegeya okubyekebejja mu byuma bya Gavumenti (Government Analytical Laboratories) okuzuula oba omusaayi oguliko gukwatagana n'ogw'abagenzi.\nOmwana wange Dhaira annumye obutandekera muzzukulu - Bright Dhaira\nEyasse Kaweesi tumukutte ayingira Congo - Kayihura\nEno y'ebbeeyi ya ssente mu bibanda by'ensimbi


Bukedde Online - Kkooti ekyusizza omusango gwa UTODA\nBaddereeva b'e Lukaya bagobye ssentebe waabwe\nKKOOTI ekkirizza okusaba kwa KCCA n’eseeseetula okuwulira omusango gwa UTODA okuva ku December 5, ne guzzibwa ku November 21, 2011\nKKOOTI ekkirizza okusaba kwa KCCA n’eseeseetula okuwulira omusango gwa UTODA okuva ku December 5, ne guzzibwa ku November 21, 2011 olw’akavuyo ka baddereeva akaabadde mu kibuga.\nKino kikoleddwa omulamuzi wa kkooti enkulu Eldad Mwangushya oluvannyuma lw’akulira ekibuga Jennifer Musisi okuwandiikira kkooti ng’agitegeeza nti okulwawo kw’omusango kigenda kufiiriza KCCA ssente kubanga abamu ku baddereeva tebasasula.\nOmusango gwaseeseetuddwa ku Lwokutaano lwa wiiki ewedde. Kino we kijjidde nga Loodi meeya wa Kampala Erias Lukwago afulumizza ekiwandiiko ekigaana baddereeva okusasula ssente mu UTODA. Yasinzidde Mecca gye yagenda ku Hijja n’afulumya ekiwandiiko ng’agamba: “UTODA yatwala KCCA mu kkooti ng’egivunaana okwagala okusazaamu ttenda yaayo, kino kitegeeza nti ekiseera kino terina ttenda era UTODA tekkirizibwa kusolooza ssente okuggyako ng’omusango guwuliddwa” ebbaluwa bw’egamba.\nKyokka ekiwandiiko kkooti kye yawa UTODA kiragira KCCA okuyimiriza okusazaamu ttenda ya UTODA okutuusa ng’omusango guwuliddwa era KCCA tekkirizibwa wadde okweddiza paaka zaayo okusoloozaamu ssente.\nKino KCCA yakikkiriza ng’egamba nti bo kitongole kya gavumenti ekigendera ku mateeka era ekiseera kino UTODA yekkirizibwa okusolooza ssente mu baddereeva bonna era abajeemera okubawa ssente aba amenye mateeka avunaanibwa.\nWabula baddereeva abawakanya enkola ya UTODA mu kibiina kyabwe ekya DACCA, baagamba nti tebagenda kuddamu kusasula UTODA ssente kubanga ttenda yaabwe yagwaako nga October 31.\nOluvannyuma lwa kkooti okuwa UTODA ekiragiro, abamu ku baddereeva baakubagana n’abakozi ba UTODA omusaayi ne guyiika nga balwanira ssente ezigambibwa nti zibasoloozebwaako aba UTODA ate ng’endagaano yaabwe yaggwaako dda.\nMuninkini wange tayagala kazannyo\nAbafuumudde mu nju\nSsaalongo awangudde mu nnyumba ya Nnaalongo we enzigi\nNATO eyongezzaayo ekiseera kyâ€™okukuba Gaddafi


Onyango n'abawagizi basiimye ebitone ebizze...\nEy'abakazi emaliridde okwesogga semi za CECAFA...\nFUFA egenda kukangavvula ttiimu ya Kitara ne Doves olw’okugaana okumalako okuzannya eddakiika 90 bwe baabadde battunka mu mupiira gwa Big League.\nEkitundu kya Big League ekisooka sizoni eno kyakomekkerezeddwa ku wiikendi n’emipiira ebiri, wabula ogwa Kitara ne Doves tegwawedde oluvannyuma lw’abazannyi okudduka mu kisaaw olwa ttiyaggaasi okukibuutikira, poliisi y’e Hoima bwe yabadde egoba ababbi ba bodaboda.\nOmupiira ogwabadde mu ddakiika ya 40 nga Kitara egukulembedde ggoolo 2-0, gwayimiridde okumala eddakiika 15, wabula oluvannyuma ddiifiri Deogratius Opio n’alagira ttiimu okudda mu kisaawe, kyokka ne bagaana.\n“Twabadde tetusobola kuddamu kuzannya ng’abazannyi baffe bana bakoseddwa ttiyaggaasi,” Noah Mugerwa, atendeka Doves bwe yategeezezza.\n“Okugaana okuzannya omupiira musango. Ttiimu zombi tugenda kuziyita mu kakiiko akakwasisa empisa nga tetunnasalawo kyankomeredde,” Aisha Nalule akulira empaka mu FUFA bwe yagambye.\nOmutendesi wa Paida Black Angels ayogera bikankana!


Bukedde Online - Endowooza za balooya ku ky'okuggya Lukwago mu woofiisi\nOlukwe oluggya Loodi Meeya Lukwago mu woof...\nBANNAMATEEKA baanukudde munnamateeka munaabwe Peter Muliira eyasembye okuggyawo ekifo kya Loodi Meeya ne bamutegeeza nti kino kikontana ne Ssemateeka. Joseph Luzige, ssentebe wa disitilikiti y’e Mityana yategeezezza nti kituufu Ssemateeka obuyinza bw'okuddukanya ekibuga yabuteeka mu mikono gya Gavumenti ya wakati, kyokka kino tekitegeeza nti abantu balina okuggyibwako obuyinza.\nLuzige yagambye nti Ssemateeka obuyinza yabuwa bantu, ng'okubaggyako omukisa ogwerondera Loodi Meeya obeera obaggyeeko obuyinza bwabwe. Munnamateeka yagambye obuzibu obuli mu kibuga bwaleetebwawo tteeka eryafuula Loodi Meeya omukulu w’ekibuga, kyokka Dayirekita ne bamuwa obuyinza bungi ku mirimu gy’ekibuga.\nYasabye wabeerewo ennongoosereza mu mateeka, kibeere nga Loodi Meeya ng'omukulembeze omulonde alina obuyinza obusinga. Amaanyi ga Loodi Meeya galina okwongerwako, nga bwe kiri mu Gavumenti zeebitundu gye kirambikiddwa nti ssentebe wa disitilikiti y'ali waggulu w'akulira abakozi (CAO).\nOmulimu gwa kkanso gwa kuleeta biteeso ebiri mu mateeka ne babiyisa, olwo CAO n'asigalira kulaba ng’ebiyisiddwa bissibwa mu nkola kuba y'avunanyizibwa ku nsasaanya ya ssente za Gavumenti zonna.\nMunnamateeka Medard Seggona (Busiro East) yagambye nti, ebya munnamateeka munne bimenya amateeka. Yagambye nti ennyingo ya Ssemateeka eya 176 ekirambika bulungi nti obufuzi bujja kutambuliranga mu nkola y'okussa obuyinza wansi mu bantu (decentralisation). Kino kitegeeza nti tewali ngeri gy’oyinza kuwa bantu b’e Wakiso buyinza obwerondera abakulembeze ate ab’e Kampala n'obubaggyako.\nYagambye nti Gavumenti yaweebwa obuyinza okufuga ekibuga, kyokka balina kukikola nga bayita mu bakulembeze abalonde. Yagambye nti abaagala okuggyawo ekifo kya Loodi Meeya balina kusooka kuddayo ne bakyusa ennyingo ya 176.


Kabaka asiimye emirimu egikoleddwa omusiige Teddy Nakajja - StaDailyNews\nHome Amawulire AGAFA E MENGO Kabaka asiimye emirimu egikoleddwa omusiige Teddy Nakajja\nKabaka asiimye emirimu egikoleddwa omusiige Teddy Nakajja\nBwe yabadde ayogera ku bulamu bw’omugenzi, Omutanda yamusiimye olw’okulera n’okwagala Abaana b’Eng’oma era ow’empisa, omukozi era omuwulize ate omwesigwa.\nSsaabasajja Kabaka Ronald Muwenda Mutebi, asiimye emirimu egikoleddwa omusiige Teddy Nakajja eyaziikiddwa olunaku lw’eggulo, oluvannyuma lw’okufuna akabenje omusaayi ne gwetukutira mu kamu ku busiwa obutono obw’oku mutwe.\nBeene yasinzidde wano n’agamba nti obulamu bw’omugenzi ono bulaga nti ne ku mulembe guno, abavubuka abaagala Obwakabaka ne beewaayo okubuweereza basobolera ddala okutuukiriza obuvunaanyizibwa bwabwe n’okwekulaakulanya.\nOmuteregga yasiimye abasiige n’abaweereza b’Obwakabaka bwa Buganda abaatandika obuweereza nga bakyali bato naddala abo abeegatta ku Bwakabaka nga bwakazzibwawo. Nnyininsi era yasiimye abakulu b’ebika n’abazadde b’abasiige, abafubye okutuukiriza akalombolombo k’okusiiga abaana mu Lubiri newankubadde ng’embeera y’ennaku zino esoomooza.\nOmugenzi Teddy Nakajja abadde yeddira Nvuma. Ono yasiigibwa Omutaka Kyaddondo mu mwaka gwa 1993 ng’alina emyaka mwenda 9. Yasomera era n’akuzibwa mu Lubiri. Oluvannyuma lw’okusoma, Obwakabaka bwamulonda okukola omulimu gw’okwaniriza abagenyi n’abatongole mu Lubiri. Oluvannyuma yasuumusibwa n’aweebwa omulimu gw’okusunsula n’okutegeka ebiwandiiko (Archivist) era w’afiiridde nga ye muwandiisi wa woofiisi y’omu Lubiri.\nTeddy Nakajja yafa ku lunaku Lwakusatu ng’obuzibu bwava ku kasuwa akaazibikira ( blood clot) nga kino kyaddiridde okufuna akabenje Ssabbiiti ewedde, bwe yabadde atwala omwana we mu ddwaliro.\nPrevious articleFrom a house girl to a cabinet minister: Agnes Nandutu’s miraculous journey\nNext articleDr John Nsibambi (1930- 2021): Curtain gently draws on one of Uganda’s most illustrous houses\nBuganda erabudde abeesenza ku ttaka lya Kabaka\nCJ Owiny- Dollo yetondedde Buganda mu butongole


Persis Namuganza minisita omubeezi ow'ebyettaka; Bugingo by'akola tebityoboola Teddy yekka wabula abakyala ffenna mu ggwanga. Omwami omufumbo bw'ayogera ku by'obufumbo bwe aba tategeera.\nTujja kuteesa ku nsonga ya Bugingo mu Palamenti. Teddy byonna bigumire ku lw'abaana bo. Sophie Gombya akulira abakyala abayimbi era omu ku bali emabega w'enteekateeka z'okulaba nga Bugingo awa abakazi ekitiibwa yategeezezza Bukedde nti tebakkirizza kwetonda kubanga Bugingo azze yeetondera mukyala we nga bwe yeefuula n'addamu buto okujolonga.\nMiria Matembe, omulwanirizi w'eddembe ly'abakyala; Oyo Bugingo tategeera. Asobola atya okuvvoola omukazi?\nKitegeeza yamenyawo Katonda kye yateekateeka. Nneewuunya n'abasumba abalala abatannamanya nti Bugingo yeetaaga kukolwako kubanga embeera gy'alimu si ya bulijjo. Nsaasira abagoberezi be. Kati oyo abuulira njiri ki?\nDdala Bugingo mulokole? Omuyimbi Ameria Nambala yategeezezza nti okwetonda kwa Bugingo tekumatiza kubanga yazze mu bya kwewozaako nga bw'agamba nti omukyala ye yabitandika era nga nakyo kyayongedde kubalumya ng'abakyala.\nYagambye nti leero ku Mmande bagenda kuddiza Bugingo ppamba omungi gwe yaguliranga Teddy kubanga ayinza okuba nga y'akyamuluma.\nHalod Kaija omuwandiisi wa FDC yeewuunyizza nti Bugingo bw'aba tasobola kukuuma kitiibwa ky'amaka ge, agamba atya nti asobola okugoba emizimu mu bantu! Minisita Nakiwala Kiyingi; Abasajja muyige okwetonda tekirina kye kibaggyako.


Omugagga Kalungi agobye Nnamwandu w'emyaka 90 ku ttaka! Abalala bakaaba\nNnamwandu Nnaalongo Judith Ssebaggala 90, y’omu ku batuuze b’e Busukuma, mu munisipaali y’e Nansana mu disitulikiti y’e Wakiso, abaagobeddwa mu bibanja byabwe kwe bamaze emyaka egisoba mu 60.\nOno n’abatuuze abalala balumiriza omugagga Moses Kalungi eyeeyita ‘Bill Gates’, okuleeta bakanyama ne babagoba mu bibanja byabwe ne babisibako seng'enge.\nKalungi yaliko ssentebe wa divizoni y’e Makindye. Bagenze okubagoba nga baatwala omusango mu kkooti nga bawakanya okubalemesa ettaka lyabwe kwe bamaze ebbanga eddene.\nKyokka omusango gubadde tegunnaba kusalibwa ate Kalungi n’abagoba ku ttaka. “Ennaku Kalungi gy’andabizza ku kibanja kyange enzijukizza baze eyafa mu 1991, era ng’ettaka ly’erimu lye lyavaako okufa kwe!\nNewakubadde nasinga ssente kyokka mu maaso gange mwana gwe nzaala eyandibadde tampisa bw’ati”, Nnamwandu Ssebaggala bwe yategeezezza.\nYategeezezza nti bba yasanga abantu nga batemye emiti mu kibanja kye kyokka olwabanenya baamukkakkanako ne bamutta mu bukambwe obutagambika!.\nPaul Tegawooma Sebinene, nga y’omu ku bagobaganyizibwa ku bibanja byabwe yategeezezza nti, tebawakanya kya Kalungi nti ye yagula ettaka ly’omugenzi Edward Kitaamirike, wabula kye banenya kwe kuba nti bamaze ku ttaka lino emyaka mingi n’olwensonga eyo, abadde alina okusooka okutuula nabo n’abasasula oba n’abakkiriza okwegula.\nEttaka erifuuse ndibassa liwerako yiika ezisoba mu 50. Kigambibwa nti lyali lya mugenzi Jacob Musajjalumbwa, bwe yafa ne lidda mu mikono gya mutabani we Ason Kitaamirike, era nga naye olwafa mutabani we Edward Kitaamirike n’alitwala.\nOno naye bwe yafa mutabani we Mike Kitaamirike n’akwasibwa obuvunaanyizibwa okulikuuma.\nKalungi agamba nti, Edward Kitaamirike yagenda okufa ng’amuguzizza ettaka lino era nga yali yalabula dda abatuuze okulivaako.


Bukedde Online - Teri bizinensi ewangaala bwâ€™eba tegaba bbanja\nAbaserikale mu mubiri bakendeera ngâ€™oli ku ddagala?\nEnsonga 7 lwaki olina okuba ne akawunti\nAdded 27th October 2009\nMu zino mulimu, â€˜Kyâ€™owola otudde; okibanja oyimiridde, â€˜ayagala okwewola jangu wiiki ejjaâ€™ nâ€™endala.\nBino bikulaga engeri abantu gye batya okugaba amabanja. Kyokka bwe eetegereza, okugaba ebbanja tekisuula biizinensi era nnyingi nnyo eziyitimuse nga zeesigamye ku kugaba mabanja.\nBino bikulaga engeri abantu gye batya okugaba amabanja. Kyokka bwe eetegereza, okugaba ebbanja tekisuula biizinensi era nnyingi nnyo eziyitimuse nga zeesigamye ku kugaba mabanja. Okutuukiriza kino olina ebintu bingi byâ€™olina okwetegereza sikulwa nga bizinensi ogiziika.\nBuli muntu yenna mu nsi alina lwe yali ayagadde okwetuusaako ekintu kyokka olwâ€™okuba aba talinaawo kaasi, ekintu ekyo akivaako. Kyâ€™olina okujjukira nti omuntu okuba nga talina ssente olwaleero tekitegeeza nti enkya tajja kubeera nazo.\nWiiki eri nnakulaga nti omuntu bwâ€™aba ayagala ekintu era nga bulijjo abadde akyeyambisa kyokka olumu ne yeesanga nga talina ssente ate nga owâ€™edduuka tayinza kumuwa bbanja, ayinza okukyesonyiwa kwâ€™olwo.\nWabula ekisinga obubi kwe kukyesonyiyira ddala nâ€™akivaako. Bwâ€™oba okozesa ekintu otuuka ekiseera nâ€™olowooza nti oteekwa okukikozesa kyokka bwâ€™omala ennaku nga tokikozesa oyinza okuzuula nti ensimbi zo kibadde kitwala za bwereere kubanga ogenda okwegereza nga tolina kyâ€™ofiirwa bwâ€™oba tokikozesezza.\nMu mbeera eno ani aba afiiriddwa? Gge nnannyini dduuka oba kasitoma? Tokkiriza kufiirwa kasitoma olwâ€™okutya okumuwa ebbanja, kyâ€™olina okukaksa bwe busobozi bwe okusasula ebbanja lino.\nTunuulira biizinensii ya bbanka. Bbanka zonna ensimbi ze zisinga okukola ziziggya mu kuwa bantu mabanja. Ogenda mu bbanka nâ€™osaba looni ne bakuwa ssente zaabwe nâ€™ogenda nâ€™okola oluvannyuma nâ€™osasula.\nKyokka bbanka kyâ€™esooka okukola kwe kuzuula nti ddala omuntu gwâ€™ewola alina obusobozi obukomyawo ssente ngâ€™azitaddemu amagoba? Era eteekawo nâ€™amakubo aganaagiyamba okununula ssente zaayo singa omuntu aba alemereddwa ate nga muno mulimu nâ€™ebibonerezo ebikakali.\nGgwe ngâ€™omuntu tojja kusobola kweyisa nga bbanka, kyokka ekiseera kyâ€™oba omaze mu bizinensi osobola okumanya kasitoma ataakubbe oba alina obusobozi obuleeta ssente zo mu bwangu.\nÂ Wiiki ewedde omukyala owa Gulosale e Nansana yagambye nti abamu ku bakasitoma be abâ€™olulango be bafuna emisaala be yagambye nti abawa ebintu ku bbaja ne basasula ngâ€™emisaala gizze. Ono naawe wandibadde omuyigirako.\nKkampuni nnyingi ennene zizze zikola mu nkola yâ€™emu eno. Abagagga batono nnyo abasobola okugula Benzi ssente zonna ne bazisasula mu mpeke. Abasinga bazigula mu nkola ya kibanjampola, naye olwokuba abakola mmotoka zino nâ€™abazitunda bakimanyi nti si kyangu okutunda emmotoka zino, bazuula omuntu alina obusobozi obusasula mu nkola eyâ€™ekibanjampola okutuusa lwâ€™amalayo.\nÂ Enkola eno eyambye abantu bangi ddala okuviira ddala ku batunda omwenge okutuukira ddala ku batunda ebintu ngâ€™emmotoka. Era eno yâ€™emu ku nkola eyambye nnyo amawanga ga Bulaaya ne Amerika okitimuka.\nAmakampuni ne bbanka kye bakola ku muntu anaatwala ebbanga eddene nga tannasasula kwe kuguliza ku bbeeyi enneneko okusinga ku munno asasudde mu buliwo. Naawe oyinza okutandika enkola eno kubanga omuntu buli kiseera kyâ€™amala ne ssente zo aba alina kyâ€™akufiiriza.\nNâ€™olwekyo totya kugaba bbanja, kyokka kakasaÂ nti omuntu gwâ€™owa ebbanja ojja kusobola okumuggyako ssente zo. Kino kijja kukuyamba mu nger eziwerako.\nOjja kufuna bakasitoma abataba na ssente ebiseera ebimu; ojja kufuna bakasitoma abâ€™olulango; bizinensi we zaatuuka kati bakasitoma obafuna okusinziira ku ngeri gyâ€™obamanyiimu nâ€™enkolagana yo nabo.Â\nNGERO Zâ€™ABAGAGGA:Â Â Engâ€™oma gye bazireegera si gye zivugira!\nAbooluganda bansosola olw'okuba ne siriimu\nPoliisi eggye sitatimeti ku muka Chameleone\nOmuyimbi Chamili alaze 'akasiisira' gye yasengukidde


Museveni atadde FUFA ku nninga ku ssente z'ekung'aanya ku miryango: 'Muziteeka wa?'\n"Buli ttiimu lw'ebeera n'omupiira omunene mukaaba ensimbi, naye zo ssente ze musolooza ku miryango ziraga wa?" Pulezidenti Museveni bwe yabuuzizza abakungu ba FUFA abaakulembeddwa pulezidenti waayo, Moses Magogo.\nPULEZIDENTI Yoweri Museveni atadde abakulembeze ba FUFA ku nninga bannyonnyole gye bateeka ssente ze basolooza ku miryango nga ttiimu y'eggwanga (Uganda Cranes) ezannya.\nOkusinziira ku Linda Nabusaayi, munnamawulire wa Pulezidenti, aba FUFA baajulizza NCS (akakiiko akavunaanyizibwa ku mizannyo mu ggwanga) nti ensaasaanya ya ssente zino kagimanyi.\nAbakungu ba FUFA, abazannyi ba Cranes, abakulembeze ba ttiimu z’eggwanga ez'okubaka eya She Cranes ne She Pearls (ey'abato) eggulo baakyalidde Pulezidenti ne mukyala we, era nga ye minisita w'Ebyemizannyo, Janet Museveni, mu maka gaabwe e Rwakitura.\nYasoose kubagabula kijjulo, n'oluvannyuma ne bawayaamu ku ngeri ebyemizannyo gye bitambulamu mu ggwanga.\nNCS yakulembeddwa ssentebe Bosco Onyik. Mu nsisinkano eno, Pulezidenti yawadde FUFA akawumbi kamu okuddaabiriza bbaasi etambuza abazannyi ba Cranes, eyafuna akabenje ttiimu bwe yali eva e Soroti okumusisinkana mu December 2015.\nKuno yagasseeko n'okubasuubiza bbaasi endala.


Bukedde Online - Kirumira Muhammad akambuwadde: Atwala Gav't mu kkooti\nKirumira Muhammad akambuwadde: Atwala Gav't mu kkooti\nEbya Sheikh Muzaata biwanvuye: Batandise...\nMOHAMMED Kirumira aweze nga bw'agenda okutwala ssaabawolereza wa Gavumenti mu kkooti lwa poliisi kwonoona maka ge n’okumutulugunya.\nKirumira ng'ali mu kkooti\nBino yabyogeredde ku kkooti ya poliisi e Naggulu eggulo bwe yabadde yaakamala okuwaayo okwewozaako kwe ku misango esatu egimuvunaanibwa okuli ogw’okulya enguzi n'egy’okukozesa obubi ofiisi ye.\nKirumira eyabadde ayogeza amaanyi yagambye baamuggulako emisango egitaliiyo era oba awangudde oba awanguddwa waakujulira mu Kkooti Enkulu.\nYagambye nti agenda kutandikira ku musango gw’okumutulugunya n’okwonoona oluggi lw’amaka ge.\nYagambye nti kino waakukikola mu kiseera kye kimu ng’emisango gy'aggudde ku gavumenti gigenda mu maaso.\n"Mmaze okuyungula ekibinja kya bannamateeka abaamaanyi mu Kampala ekigenda okumpolereza nga kikulirwa aba Lukwago & Co. Advocates okufufuggaza gavumenti.\nAgamba nti ebirala ebiri mu mpaaba ye mulimu; "okugaana balooya bange okumpolereza, oba poliisi ensinga oba tensinga hhenda kugivuganya ku mutendera oguddako.\nEby'okugiddamu sinnaba kubirowoozaako, nkyalowooza ku ngeri gye hhenda okusiba gavumenti enkalu nayo ngirabe nga bagizunza. Nkomawo enkya nga bwe babadde bankola.\nBuli lunaku nkozesa emitwalo 10 okweyanjula ku PSU e Bukoto. Njagala bandiyiririre. Kkooti yalagira kunsibira ku Railway kyokka abaserikale ne basalawo okunsibira e Nalufenya mu ngeri emenya amateeka.\nBalooya nnina era naleese ne Sheikh okuva e Mombasa ayongeremu ebirungo mu musango guno,’’ Kirumira bwe yategeezezza.\nLooya wa Kirumira Abdallah Kiwanuka yagambye nti baatandise dda okuteekateeka emisango ku ngeri omuntu waabwe gy'atulugunyiziddwaamu okuviira ddala lwe yakwatibwa omuli okumuggya mu kkomera lya poliisi ku Railway n'atwalibwa e Nalufenya n’okwonoona oluggi lw'ennyumba ye.\nYayongeddeko nti poliisi terina bujulizi ku misango gino y'ensonga lwaki egyali 28, kkooti yagoba 20 ne wasigala munaana. Era ne ku gino nti yawangula etaano asigazza esatu gye basuubira nagyo okuwangula\nALEESE SHEIKH OKUVA E MOMBASA\nSheikh Maumoud Yusuf Musiitwa y’omu ku baabaddewo nga kkooti ewuliriza okuwumbawumba mu kwewozaako kwa Kirumira era obwedda kkooti egenda mu maaso ng’ono agenda mu maaso n’okumusomera Dduwa, Allah amuyambe okuwangula emisango egisigaddeyo.\nOmuwaabi wa kkooti Katherine Kusemerwa yasoose kuwumbawumba ku misango esatu egivunaanibwa Kirumira okuli okukozesa obubi ofiisi bwe yagoba Kayizi Kamada ne mukyala we ku kyalo.\nBino Kirumira yabijunguludde n'agamba nti omukyala ayogerwako, landiroodi n'akulira ebyokwerinda ku kyalo be yabadde ayogerako tebamanyiddwa kkooti. Ku musango gw’okukwata George Kalera, Ibrahim Nsubuga, Amongi Kefa ne Allan Ayinebyona omuwaabi wa kkooti yalemeddeko nti Kirumira alina okuleeta obujulizi obukakasa nti yali atumiddwa eyali omumyuka w'omuduumizi wa poliisi mu kiseera kyo omugenzi Andrew Felix Kaweesi n’okwonoona amannya ga bano ng'abasimba mu maaso g'abannamawulire.\nKirumira yayongedde n'attaanya ku byayogeddwa Kusemerwa n'ategeeza nti kaadi ng’omuserikale emuwa obuyinza okukwata omumenyi w'amateeka ate nga ku mulundi guno yali akolera ku biragiro bya mukama we era n'asaba abakulira poliisi okumusiima ku bye yakola.\nYayongeddeko nti kkooti ya poliisi terina buyinza kumuwozesa ku musango gwa kwonoonera muntu linnya ate era omuwaabi wa kkooti talina bujulizi bukakasa kino.\nOmusango omulala gubadde gwa kukwata Hassan Kayongo ne mukyala we Peace Kyalisima n'abaggyako enguzi ya mitwalo 20 okubayimbula.\nKirumira yawerekeddwaako abafamire ye, emikwano ne bannabyabufuzi abaakulembeddwaamu Kansala Mohammed Ssegirinya.\nSsentebe wa kkooti Dennis Odong Piny yawadde lwa April 5, okuwa ensala ye ku misango gino.


Bukedde Online - Eyaakayimbulwa bamukutte mu bubbi\nEyaakayimbulwa bamukutte mu bubbi\nMmotoka 50 ziyooleddwa\nJingo ayimbye ku bukulu bw’okusaba\nOmuserikale ng’anywezezza Kiwanuka.\nPOLIISI ya CPS eggalidde omusajja ali mu kibinja ky’ababbi abanyaga abantu ku nguudo z’omu Kampala. Benedicto Kiwanuka eyakazibwako erya Kamenke olw’ebisago by’omuliro ebyamutuusibwako olw’okusimattuka okwokebwa olw’obubbi, poliisi ya CPS ezzeemu okumukwata oluvannyuma lw’okubba ssimu.\nYing. Jimmy Mayanja gwe babbye yagambye nti Kiwanuka ng’ali ne banne baamubbako ssimu ye ebalirirwamu emitwalo 60 mu Kampala mu June. “Nnali ntambula ku Wilson Road nagenda okulaba abasajja abampitako nga banneekulukunyaako okuddamu okwekwatakwata nga ssimu yange sigirabako wabula nnasobola okwetegerezaako Kiwanuka olw’enkovu z’omuliro,” Ying. Mayanja bwe yategeezezza.\nYagambye nti okukwata Kiwanuka yamaze kumulaba ng’atambula ku Ntebe Road n’ayita abaserikale abaamukutte ne bamutwala ku CPS wabula ne yeegaana okubba.\nAba poliisi baagambye nti Kuwanuka abadde yaakava mu kkomera omwezi gumu emabega oluvannyuma lw’okutwalibwayo ku misango egy’okusala ensawo. Yagguddwaako omusango gw’okubba ssimu ku fayiro SD: 20/14/06/2016 era yaggaliddwa mu kaduukulu ka CPS.


Genesis 4 AMP - Olubereberye 4 LCB | Biblica América Latina\nGenesis 4 AMP - Olubereberye 4 LCB\n1Adamu n’amanya Kaawa, mukazi we, n’aba olubuto n’azaala Kayini n’agamba nti, “Mukama annyambye nzadde omuntu.” 2 Oluvannyuma n’azaala muganda we Aberi.\nAberi n’aba mulunzi, ye Kayini n’abeera mulimi. 3 Awo ennaku bwe zaayitawo Kayini n’alyoka aleeta ebibala by’ebimera ebyava mu ttaka okubiwaayo eri Mukama. 4 Aberi naye n’aleeta ku baana b’endiga ze ababereberye n’amasavu gaazo. Mukama n’asiima Aberi n’ekiweebwayo kye. 5 Naye teyasiima Kayini wadde ekiweebwayo kye. Awo Kayini n’asunguwala nnyo, n’endabika y’amaaso ge n’ewaanyisibwa.\n6 Mukama n’abuuza Kayini nti, “Osunguwalidde ki? Era n’endabika y’amaaso go lwaki ewaanyisiddwa? 7 Bw’onookolanga obulungi tokkirizibwenga? Naye bw’otokole bulungi ekibi, kiri kumpi naawe, nga kikulindiridde, naye oteekwa okukiwangula.”\n8 Kayini n’agamba Aberi muganda we nti, “Tulageko mu nnimiro.” Bwe baali nga bali mu nnimiro Kayini n’agolokokera ku muganda we Aberi, n’amutta.\n10 Mukama n’amugamba nti, “Okoze ki? Eddoboozi ly’omusaayi gwa muganda wo oguyiyiddwa ku ttaka linkaabirira. 11 Ne kaakano okolimiddwa, era ettaka lyasamye okumira omusaayi gwa muganda wo gwe wasse. 12 Bw’onoolimanga ettaka teriikuwenga bibala byalyo; onoobanga momboze ku nsi.”\n13 Kayini n’agamba Mukama nti, “Ekibonerezo kyange kinzitooweredde sikisobola. 14 Laba, ongobye okuva ku nsi ne mu maaso go; era nnaabanga momboze ne buli anandaba ananzita.”\n15 Awo Mukama n’amugamba nti, “Nedda si bwe kiri. Buli alitta Kayini ndimuwalana emirundi musanvu.” 16 Kayini n’alyoka ava mu maaso ga Mukama, n’abeera mu nsi ya Enodi ku luuyi olw’ebuvanjuba olwa Adeni.\n17 Kayini n’amanya mukazi we, n’aba olubuto n’azaala Enoka. Kayini n’azimba ekibuga n’akituuma erinnya lyerimu erya mutabani we Enoka. 18 Enoka n’azaalirwa Iradi ne Iradi n’azaala Mekujeeri, ne Mekujeeri n’azaala Mesuseera, ne Mesuseera n’azaala Lameka.\n23 Lameka n’agamba bakazi be nti,\n24 Obanga Kayini yawalanirwa emirundi musanvu,\n25 Awo Adamu n’amanya mukazi we, n’azaala omwana wabulenzi n’amutuuma Seezi, kubanga yayogera nti, “Katonda ampadde omwana omulala mu kifo kya Aberi, Kayini gwe yatta.” 26 Seezi n’azaala omwana owoobulenzi n’amutuuma Enosi.


BAKANYAMA beemulumugunyizza ku bitongole ebikuumaddembe ebibakozesa okukuuma ekiro n'okukola ebikwekweto okufuuza abamenyi b'amateeka kyokka ne babeefuulira ne babayita abamenyi b'amateeka.\nUmar Bulega omu ku batandisi b'ekibiina kino yategeezezza nti babayisaamu amaaso nga poliisi ebayita bamenyi b'amateeka mu budde bw'emisana kyokka ng'ekiro bakola nabo emirimu gy'ebyokwerinda.\nN'agamba nti mukugezaako okumalawo okusoomoozeebwa kwe balina kye bavudde basalawo okwegatta baggyemu abeenyigira mu bumenyi bw'amateeka n'abo ababavumaganyisa nga bagenda kulaba ga basala amagezi okwekulaakulanya.\nMinisita omubeezi ow'ebyengudo Gen. Katumba Wamala eyabade omugenyi omukulu yategeezezza nga bakanyama bwe babade babamanyidde mu kukola effujjo n'okwetaba mu ntalo. N'agamba nti engeri gye basazeewo okwegatta bagenda kubatendeka mu byokwerinda kibayambe okukuuma abantu nga tebakozesa mmundu.\nYabasabye okutandikawo ekibiina kya SACCO nga gavumenti mw'ejja okuyita okubakulaakulanya.\nGen. Salim Saleh yabawade obukadde 100 era Katumba n'abasaba abakulembeze baabwe okubeera abalambulukufu nga baddukanya ekibiina kyabwe. Maj.Gen Elly Kayanja ye muyima w'ekibiina kino era yabasabye okubeera n'empisa. ennungi.\nOmupiira gwa Uganda ekkubo lye gukutte ly'ettuufuOmupiira


Bukedde Online - 'Abaana abato be basinga okututigomya'\nOwa wiiki emu bamulonze ku kasasiro\nSsaabasumba Kizito Lwanga avumiridde ettem...\nAbatuuze b’e Kawempe basabye Gavumenti esseewo etteeka erikwata abaana abato kuba be basinga okubatigomya Bwe baabadde mu lukiiko olwatudde mu Kidokolo Zooni mu Munisipaali y’e Kawempe, abatuuze beemulugunyizza ku bubbi obweyongedde mu kitundu kyabwe ng’obusinga bukolebwa baana abali wakati w’emyaka 14 ne 17.\nRonald Wotwali ng’ayogera eri abatuuze.\nBya MABLE NAKABUGO\nOlukiiko okutuula kyaddiridde abatuuze b’e Ttula okutwalira amateeka mu ngalo ne bakuba abaana babiri ne babatta okwabadde Arafat Muwonge 15 ne Bashir Olumu 16, ababadde babeera mu Kiganda Zooni.\nAbaana bano baabadde bagezaako okunyaga omukyala eyabadde atambula ng’ava ku mulimu era abatuuze olwabalabye ne babakuba okutuusa bwe baabasse.\nSsentebe w’e Kidokolo, Hajji Hussein Sseguya Kayimbayimba yategeezezza nti obumenyi bw’amateeka bususse mu kitundu kyabwe ng’obusinga bukolwa abaana abali wansi w’emyaka 18, nga banyaga obusawo bw’abakyala, amasimu, okukwata abakazi, okukuba aba bodaboda obutayimbwa n’okunywa enjaga nga batambulira mu bibinja.\nSseguya yategeezezza nti ekizibu kye balina abaana bano ne bwe bakwatibwa tebatwalibwa mu kkooti kuba bali wansi w’emyaka 18, n’asaba ababaka ku mitendera egyenjawulo ne Gavumenti basseewo etteeka ng’abaana bano bavunaanibwa.\nYategeezezza nti abaana abababba si ba mukitundu kyabwe e Ttula, bava mu Kiganda Zooni nga beekolamu ebibinja okuli, “Kasolo Group” ne “Kifeesi Group” bwe bayita okutigomya abantu nga batandika okubba okuva ku ssaawa 2:00 ez’ekiro.\nYasabye akulira poliisi y’e Kawempe DPC Ronald Wotwali n’atwala poliisi y’e Ttula, Dan Ampadde babayambeko ku baana abasusse okubatigomya. Wotwali yategeezezza nti abanywa enjaga etteeka kati libasiba emyaka musanvu oba okusasula engassi etekka wansi wa kakadde.\nN’agamba nti abaana abatigomya ekitundu batandise okubayigga era n’agumya abantu nti bwe bakwatibwa balina ebifo gye babakuumira omuli Kampiringisa.\nYasabye bassentebe okussaawo amateeka agafuga ebyalo byabwe ‘ by laws’, okugeza ng’obutatambula kiro kye yagambye nti kijja kwongera okunywezza ebyokwerinda.\nEnsobi z'okola bw'oba onaaba ezivaako endwadde


Bukedde Online - Pulezidenti Museveni asabye ab'e Kabale okukyusa ennima\nPulezidenti Museveni asabye ab'e Kabale okukyusa ennima\nEkibiina ekiyamba abalema kitandise okukozesa...\nYagambye nti, mu kifo ky’okulima omuwemba ogukula mu myezi musanvu, ekibalo ekituufu kiba singa omuntu alima obummonde obuzungu obukulira mu myezi esatu, afuna sizoni bbiri n’afuna amagoba mangi okusinga alimye omuwemba. Museveni yawerekeddwaako Katikkiro wa Uganda Dr. Ruhakan Rugunda, minisita omubeezi ow’ebyensimbi David Bahati, ne Minisita omubeezi ow’ebyamayumba Chris Baryomunsi. Yagambye nti, si kibi okwagala obuwangwa naye engeri eggwanga gye liri mu kulwana okutereeza ebyenfuna, abantu balina okukozesa ettaka lyabwe okulima ebintu ebivaamu ssente.\nMuseveni ng'atongoza olumu ku luguudo olwakoleddwa e Kabale.\nPULEZIDENTI Museveni atongozza enguudo mu kibuga ky’e Kabale n’aggulawo ne ofiisi y’ettaka n’akubiriza abantu baayo okukyusa ennima bave ku birime ebirwawo okukula, balime ebyo ebikula amangu ng’obummonde obuzungu.\nEkibuga ky’e Kabale kyaweereddwa obuwumbi 13 n’obukadde 500 okuva mu Gavumenti ne World Bank ziyambeko mu kukola enguudo eziweza obuwanvu bwa kkiromita ssatu (3) okuli Kigongi, Nyerere, Nyerere Avenue, Bank Lane, Keira ne Nkunda mu nteekateeka emanyiddwa nga Urban Support to Municipal Infrastructure Development Project (USMID).\nMuseveni era yakwasizza n’abantu ebyapa by’ettaka lyabwe n’abakubiriza okukola ennyo basobole okweggya mu bwavu.\nYabagambye nti engeri ettaka gye ligenda nga lifunda, kyamakulu okulima ebintu ebivaamu ssente okusinga okulima ebyokulya.\nOmu ku batuuze b’e Kabaale yagambye Museveni nti, yiika emu ey’obummonde, agiggyamu obukadde buna buli lulima era ono Museveni yamusanyukidde nnyo n’asaba abalala okumulabirako. Museveni bwe yabadde aggulawo ofiisi y’ettaka yagambye nti, abantu babadde babonaabona okufuna ebyapa nga balina kugenda Ntebe kyokka okuva lwe bagguddewo ofiisi e Kabale, abantu bagenda kwanguyirwa.\nAbantu abasoba mu 7,000 be bagenda okuweebwa ebyapa mu ttunduttundu lya Kigezi nga ku bano 5,980 bagenda kuweebwa byapa bya bwannannyini obwenkomeredde ate 1,865 ebyabwe bya ttaka ery’ensikirano. Museveni yasoose kusisinkana bakulembeze ku mitendera egy’enjawulo omwabadde ne bassentebe ba NRM n’abatuma baddeyo basomese abantu engeri y’okweggya mu bwavu.\nAbaliko obulemu beesunga kuyita P7\nGwe baalongosa ensigo yeebazizza Bukedde


Bukedde Online - "Ssente nziggya mu nte za nnyama"\n"Ssente nziggya mu nte za nnyama"\nOmusuubuzi w'omu Kikuubo ekyama akizudde mu lusuku\nAbatunda n'okusuubula amatooke bafuna kira...\nNze nunda ente za maleeto zokka mu biti bibiri . Waliwo ze ngula ku bantu nga bukyali buyana ne mbuliisa okumala omwaka gumu ne nzitunda ku nnaku enkulu okuva ku kakadde k’ensimbi okutuuka ku bubiri.\nEnte ez'olulyo Nsereko z'alunda\nKKAMPUNI ya Vision Group efulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2015.\nAbanaavuganya mu mpaka zino mujja kutuweereza amannya gaabwe tubatuukirire tubawandiikeko buli Mmande.\nLeero JOSEPH MUTEBI akuleetedde omulimi wa wootameroni ate nga mulunzi e Mityebiri- Kyotera, Mabiriizi Nsereko ng’akulaga bw’ofuna mu nte z’ennyama.\nGODFREY Mabiriizi Nsereko, 42, ssente aziggya mu kulima wootameroni n’okulunda ente ez’ennyama. Ye ente ze 200 z’alunda tazikama, era ennyana eyonka okutuusa lw’ekoowa naye egenda okuva ku mata wamu n’emmere ey’omulembe gy’aziwa ng’etuuse okutunda.\nAsangibwa Mityebiri okumpi ne Kyotera e Buddu.\nAgamba nti omuntu teyandikaayanidde nnyo mirimu gya ofiisi bw’aba alina ettaka w’asobola okulimira oba okulundira. “Nakuguka mu byabulimi e Makerere, wabula ebbanga lye mmaze nga nkola emirimu gya ofi isi n’ebitongole by’obwannakyewa sejjusa lwaki teyatandikirawo okulunda n’okulima.\nKati nina ettaka yiika 360 ku kyalo Mityebiri okumpi ne Kyotera kwe nnundira ente 200, n’okulima wootameroni ku yiika 25.\nNnima kaamulali Omuzungu ku yiika emu, emmwaanyi yiika ttaano, awasigadde we nnundira ente z’ennyama.\nOfiisi ku faamu ya Nsereko\nZino ennyana nzigula wakati wa 500,000/- ne 600,000/-. Nsooka kuzijjanjaba ne zivaamu enjoka, ne nziwa amazzi kubanga nasima ddaamu, abantu gye bakaabira amazzi nze mbeera ffaamu eba etambula.\nNziwa omuddo ogw’ekiriisa. Waliwo maleeto ze nunda ezizaala. Zino nzifunira ennume ey’olulyo ne zizaala ennyana ez’amaanyi era zino sikkiriza muntu yenna kuzikama, amata gonna nze gaba na nnyana esobole okukula amangu.\nBw’okikola bw’oti kitegezza nti mu mwaka gumu n’ekitundu (emyezi 18) oba osobola okugitunda akakadde k’ensimbi.\nEnte yonna ey’ennyama ezaala ng’oyagala okugifunamu bw’ezaala emirundi esatu n’emala okuyonsa omulundi ogusembayo olina okugitunda ate n’ozzaawo enddala.\nNg’oyagala okufuna mu bulunzi sooka omale okugula ettaka eriwera kwonookola ffaamu, olina okusimamu ddaamu ofune amazzi aga byli kiseera.\nBwe mbadde nkyakola mu ofiisi ez’enjawulo ng’omulimisa, nneewoola obukadde 47 okuva mu bbanka ya DFCU ne ngulako ente 45, okusiba olukomera n’okusima ddaamu y’amazzi ennene ddala.\nEnte saagula Nzungu, nze nalonda mu zino ezaffe ennansi naye nga nnondamu ennungi ddala, olwo ne ntandika okulongoosa olulyo lwazo nga nziwa ennume ez’olulyo.\nBino nabikola mu 2011 era embeera eno esobodde okutambuza obulamu bwange, okumpa obuvunaanyizibwa obusingako n’okutuusa okusalawo okuleka omulimu nneemalire mu kulima. Ente ey’ennyama efa ndabirira.\nTubadde mu biseera bya musana, naye ente zange nga nziwa omuddo omukaze (sayiregi). Ngussaako omunnyo ogw’ekisula oba ssukaaliggulu. Kino kitegeeza nti erya nnyo naye gy’ekoma okulya n’enkalamata okugiruma, kale erina okunywa ennyo, ate gy’ekoma okunywa n’okugejja ennyo.\nEkirala ekirungi kwe kuba nti ente bw’eba enywedde nnyo, eba n’amata mangi, kale n’ennyama ekulira ku sipiidi kuba nze ewange obuyana busiiba n’enkulu nga buyonka.\nNfuba nnyo okuziwa eddagala ly’ebiwuka, ekisinga okulemesa abalunzi mu Uganda, ebisolo balwawo okubiwa eddagala lino, ebiwuka ne bizinywa ne zikonziba.\nKu ffaamu yange, ennume emalako emyaka ebiri gyokka ne ngitunda ate ne ndeeta endala. Kino kinnyambye okuba nga buli kiseera nnongoosa olulyo.\nEnte enkazi etesobola nnume gye mba ngireetedde eyo ngitunda mangu kuba ndaba eba tesobola kumpa magoba ga nnyana ge nneetaaga.\nKu ffaamu nninako omusawo w’ebisolo abeerako buli ssaawa, naye ente bw’erwala bw’aba tasoboka kugijjanjaba olwo nga tuleeta omusawo omulala asobola okujjanjaba obulwadde obwo.\nAkatale k’ennyama weekali, nze ente nzitunda mu lufula z’omu Kampala; nfuna tte4nda okuva mu wooteeri ennene n’abakola emikolo, bano mbaguza mu kkiro. Nakizuula nti akatale oluusi kalemesa abalunzi naye nze buli lwe nfuna omukisa ogwogera n’abantu abasalirawo amakampuni mba ntunda bye nnina.\nEkimu ku bizibu bye nfunye omwaka guno kwe kuba ng’okuva mu May enkuba ebadde tetonnya ewaffe, kale wadde nnasima ddaamu naye nayo ebadde eweddemju amazzi.\nOmuntu nga nze akola obulunzi nga bizinensi embeera erina kunkaluubirira, amazzi tubadde tugaggya Kakuuto ze mayiro nga 10 okuva wano.\nNkoze mu bitongole eby’enjawulo nga nsomesa ebyobulimu okuva mu mwaka gwa 2000 okutuuka mu July wa 2016 bwe nagimaze. Muno mulimu Uganda Cooperative Alliance, Agro Forestry, Lutheran World Relief gye mbadde nkikulira mu Uganda yonna, nga bansasula bulungi wabula ne nsala- wo okulekulira.\nEkimu ku bimpa ssente mulimu wootameroni. Bw’oba oyagala okuzifunamu, kiteeke mu bwongo nti buli yiika ekuwa wootameroni 5,000. Kati ggwe zikubise mu yiika 25 ze nnina olabe engeri gy’oyinza okuzikolamu amagoba.\nMu mbala ennyangu, ssinga buli wootameroni ngitunda ku 3,500/-, n’okubisaamu 5,000 eziva mu buli yiika kitegeeza nti sizoni osobola okufunamu 437,500,000/- okuva mu yiika 25 ze nnina.\nNze bwe ndaba nga wootameroni zituuwa wakati, nnaatera okuzikungula olwo nga ntandika okutegeka yiika endala 25 we naazimba eza sizoni eddako.\nNze buli mwaka, ate nga wootameroni zirina sizoni nnya, nfunamu 1,750,000,000/- . Kati ggwe mbuulira omukozi wa Gavumenti ki asobola okufuna ssente zino mu mwaka ogumu! Nze nsimba ekika ekiyitibwa “Sugar 1” .\nNzisimba mu kifo omutatuula nnyo mazzi ate ne ntemamu emikutu gy’amazzi naddala mu kiseera ky’enkuba obutakosa wootameroni.\nMu kiseera ky’omusana, ekikoola kya wootameroni olina okukibikkako ebisubi wansi ku kikolo nga tannayanjala makoola esobole okussa nga tegubye ate ng’ekuuma amazzi g’ofukirira kubanga nze nnima mu musana ne tuyambibwako ekiriisa kya “Black Off” ekisobola okukuuma amazzi ku kikolo okumala ennaku nga ssatu ne bw’oba tozzeemu kufuuyira.\nWoomateroni emala ennaku 90 zokka ng’etandise okutundibwa. Ekiimu ku byampalirizza okulekulira kwe kuzuula nti wootameroni nazifunyeemu obukadde 437 sso nga bulijjo abakozi babadde bannyanjulira obukadde nga 100 ne mmanya nti banziba.\nNsereko ng’alaga wootameroni ze yaakasimba.\nKu ffaamu yange eno nkozesa abakozi 25, era bwe ntemaatema byonna bye nkola omwaka nfunamu obuwumbi nga busatu ne nsaasaanyaako omusaala gwabwe, eddagala n’ebikozesebwa ebirala okuli emmotoka ezitambuza ebintu nange ne nfi ssaako.\nBuli mukozi asasulwa 40,000/- buli wiiki okusinzira ku maanyi g’ateekamu mu kukola kubanga emirimu gyo mingi ddala ng’abasinga bakozi ba ku kitundu.\nBano okusooka baali babitaddemu olunkulu naye kati bakola, ekibi nti be mmala okutendeka ate abalala nga babakansa nga bagenda.\nEbirala bye nnima kuliko emmwaanyi yiika ttaano, emiyembe ebikolo 2,500 era nsuubira okugikolamu omubisi gye bujja, kaamulali (Green Pepper) n’ebijanjaalo eby’ensigo yiika 10.\nAbaagobeddwa mu Park Yard babawadde gye bakolera\nPoliisi ezzeemu okukwata Kazawura ku ttemu erikudde ejjembe mu ggwanga\nEyali DPC wa CPS Aron Bagumba kkooti emutaddeko ekiwandiiko mu musango gwa ssebuufu\nGiigino emisolo gy'amayumba egitiisizza balandiroodi\nEngeri Bamalaaya gye bakozesaamu Kalifoomu okubba abasajja


TUMUSABIRE! Yiino endwadde enkambwe etawaanya Bryan White, asizza ku byuma, Omuyambi we ayogedde, 'tulindiridde kinaava Bungereza' - Galaxy FM 100.2\nEmbeera y’omugagga Brain Kirumira amanyikiddwa nga Bryan White yeeralikirizza famire ye n’abemikwano kuba mu kiseera kino, asizza ku byuma mu ddwaaliro ly’e Nakasero okumala sabiti 2 kyokka embeera ekyali mbi.\nOkusinzira ku Isaac Katende omuyambi we, okuva Bryan lwe yatwalibwa mu ddwaaliro abasawo bamwekebejjezza kyokka bakyalemeddwa okuzuula ekituufu ekimuluma era kati balindiridde kinaava Bungereza ewatwaliddwa omusaayi n’ebirala okubyekebejja.\nKatende agamba nti mukama we Bryan akaaba obulumi obw’amaanyi mu lubuto era amaze ebbanga ng’atawaanyizibwa obulwadde bw’amabwa g’omu lubuto (Ulcers) kyokka talina njawulo yonna.\nMungeri y’emu agamba nti abasawo bakyalemeddwa okuzuula ekituufu ekiruma Bryan era kati ayogera kitono, talya okuggyako okunywa n’eby’okulya bye bayisa mu bupiira.\nKinnajjukirwa nti sabiti ewedde abasirikale okuva ku Palamenti bagenda ku ddwaaliro e Nakasero okukakasa oba ddala Bryan White ali ku kitanda oluvanyuma lw’okulemwa okweyanjula mu kakiiko ka Palamenti ak’addembe ly’obuntu okwewozaako ku bigambibwa nti abadde akabasanya abakozi be abawala.


Abasajja b´engalo ennyimpi ne mu buliri baba ba ‘bikuggu’ - The Bed Room Teacher\nAbasajja b´engalo ennyimpi ne mu buliri baba ba ‘bikuggu’\nTUNUULIRA engalo za balo oba oyo omuvubuka akukwana ozeetegereze. Mpanvu, nnene, nnyimpi, nsongovu, zikaluba, zinnyogoga oba zituuyana buli kiseera? Bw’ozikwatamu owulira ng’akutte mu musenyu oba ku luwawu? Abantu bazizadde emize mu buliri:\nBw’aba ne zino mwana wange weenyweze. Nga tonnamukkiriza kukutabaala mu nabunnya wo, olina okuba nga ebya ssenga wabikola bulungi kubanga bano mu kuyambako bakyala baabwe okubawanvuya abalongo bali mmo! Engalo zaabwe tezitera kutuulira awo. Ate ne ssemusajja batera okumuweza. Be bano b’owulira nti yamuyingidde kumpi kumutuuka ku mmeeme. Babeera bawanvu nnyo era bw’oba teweetegese bulungi, eby’okwegatta abikutamya.\nWali obadde n’omuntu nga buli lw’omukwata mu ngalo zibaamu oluzzizzi? Ab’ekika kino batama nga mutuuse mu buliri. Buli lufunyiro ku mubiri gwe lufubutukamu entuuyo era omuntu bw’ati eby’okwegatta naye oyinza okubivaako kuba teri kitamya kaboozi nga ntuuyo!\nBannannyini zo batera okubeera abazito wansi era bw’oba toyagala kuyulika oyo wandibadde omwesonyiwa. Katonda yabawa obunene bw’oyinza okwewuunya. N’olwekyo bw’omukwata mu ngalo ng’olaba ziweza ebinyama, ebiddirira birowoozeeko omulundi ogusukka mu gumu nga tonnasalawo kumweyambulira.\nAbasajja abalina ennyimpi nabo si bangu nga bw’oyinza okulowooza. Ne ssemusajja atera okubeera omumpi. Ky’ova olaba ng’abakazi babajerega nnyo nti, “ggwe ow’ekikuggu okwana ani?” Olw’obumpi balina okukozesa obukugu nga beegatta basobole okumatiza abakazi mu buliri. Ggwe alina ekizibu kino, akakodyo kali mu kutwala ekiseera ng’onoonya munno ogende okumuteekamu akaninkini ko nga yayidde dda.\nBano balina ekizibu kimu. Ababaddeko nabo bakizudde nti babeera n’obusajja obutono kyokka nga buwanvu. Bwe batuuka mu bukyala, bakirako omuntu akutte akati akawanvu n’akakozesa mu kinu. Ku bisenge by’obukyala obeera tobawulira kyokka nga wansi bakulumya ng’akati bwe kandifumise omuntu ku mubiri.\nZino ziringa omutwe gw’effumu. Nsongovu ng’ate ziriko ekinyama ekinene. Bw’ogwa kw’ono nyweza. Ne wansi bw’aba yakula. Akutuuka wansi n’akufumita ate nga ne ku bisenge by’obukyala omuwulira. Wabula nkujjukiza nti okumatiza omukazi kiva ku ngeri gy’omunoonyezzaamu n’obwagazi bw’alina gy’oli. Ggwe lwana ku bino ojja kumumatiza.


KOLA BINO MUGANZI WO AMANYE MBU OYAGALA KABOOZI KEKIKURU - The Bed Room Teacher\nKOLA BINO MUGANZI WO AMANYE MBU OYAGALA KABOOZI KEKIKURU\nOBWAGAZI bw’akaboozi nga bwazze abufunye awulira ng’essaawa eyo ayagala kukanyumya. Kyokka olw’okuba Mukama yajjuza ensonyi mu bakyala, batya okukasaba baganzi baabwe. Kati ggwe omukyala atya okusaba muganziwo akaboozi olw’okuba tekyakutonderwa, kola bino munno ategeere nti okaagala wadde tokyatudde.\n-lMwerippeko oliraanye ebitundu byo eby’ekyama ku bibye. Kino okikola muli mwekka kubanga bwe wabaawo abantu muswala. Oyinza n’okugattako okukulukuunya ebitundu byo ku bibye eno nga bw’omuweeweetako omubiri gwonna.\n-Kwatakwata ku busajja bwe mpolampola: Ku kino gattako okumunyonyoogera nga bw’oyogera obugambo obuseeneekerevu, nga bino, “Tofaayo mukwano, enjala ekuluma, ng’enda kukuwa olye.” n’ebirala ebiringa ebyo.\n-Munoonye omuweeweete era omunywegere woomanyi nti we wasibuka Obuswandi bw’omukwano gwe: Tomuweeza ojja kulaba ng’abadde tacamuka, atandise okucamuka, ggwe ng’ojjula bintu nga mweriira.\n-Kwata obusajja bwe obusse ku mulyango gw’obukyala: Kino kikole nga bw’omuweeweeta era ng’olinga amusaaliza. Bw’ataabeeko kizibu ojja kulaba ng’acamuse.\n-Teekamu ekyejo: Okugeza bw’abeerako w’akukutte, weebuuse nga bw’oyogeza ekyejo, osuulemu n’obuyimba obumpimpi obulaga nti onyumirwa byonna by’akola . Bw’anaalaba enneeyisa eno ajja kumanya mangu ky’oyagala era ky’omusuubiramu era tajja kukuleka okutuusa ng’akikuwadde. lTomukkiriza kwebaka: Beerako by’omukola ng’okumugambayo obugambo obuwooma ng’eno bw’omunwegara oba okumubuuzaayo ebikwata ku laavu. Bw’onoomuleka ne yeebaka kijja kukutwalira ebbanga okumuggyamu omwasi oba n’obutagumuggyiramu ddala n’otawaana n’obwagazibwo.\n-Muteereko obuyimba obusaba omukwano: Munno bw’anaaba talina buzibu bwonna ajja kukimanya mangu nti omwetaaga era ajja kwanguwa okukuwa by’oyagala. Wabula kibeera kirungi n’osooka osoma embeera za munno okukakase ng’ali mu mbeera nnungi.\nDaddy Bambi Tonfunisa Olubuto Tonsamulamunda “WITHDREW METHOD”\nOmusajja Atakutegeka Kuyima Bulungi Twomwebaza\nAmabeere G’abakazi Galimu Gold\nAli bn Yusuf\nDats grt kojja ela kitufu nyo ssebo jst go ahead teaching us we a wiz u.\nKojja njagara okulaba kubu videos bwa styles\nthanks kojja banange njizemu binji nyo nebyembadde simayi mbiyize


Bukedde Online - Eyasoma ne Museveni amulabudde ku by'okukyusa ennyingo 102b: 'Eggwanga olizza mu katyabaga\nEyasoma ne Museveni amulabudde ku by'okukyusa ennyingo 102b: 'Eggwanga olizza mu katyabaga\nOmulamuzi Bamwine atabaganyizza Sudhir ne...\nKu mukolo gwe gumu, abakulembeze ba NRM abawerera ddala 10 nga bakulembeddwaamu Joseph Lubega Kaggwa, eyavuganyizza ku kifo kya ssentebe wa disitulikiti y’e Kyotera baasaze eddiiro ne begatta ku DP nga balumiriza nti obubbi mu kibiina n’abakulu okuva ku mulamwa kye kibawalirizza okukyabulira.\nKawanga ng'ayogera eri abantu. Ku ddyo ye mubaka wa Kyotera omukazi, Robinah Ssentongo ne bba . EKIF: TONNY KALYANGO\nEyaliko omubaka w’ekibuga Masaka mu palamenti munna D.P John Baptist Kawanga era nga y’omu kubabaka abaabaga Ssemateeka wa 1995 eggwanga kweritambulira, alabudde Pulezidenti Museveni nti ensonga eziri mu ggwanga naddala okukyusa akawaayiro 102(b) okuggya ekkomo ku myaka gya Pulezidenti bw'atazikwata na bwegendereza zoolekedde okuzza eggwanga mu ddukadduka gye yalijja.\nOkwogera bino yasinzidde ku kisaawe ky'e Kasambya mu Kyotera Town Council ku mukolo ogwategekeddwa omubaka omukazi owa disitulikiti y’e Kyotera, Robinah Ssentongo okwebaza Katonda wamu n’abawagizi be okumutuusa ku buwanguzi mu kalulu akaakakomekkerezebwa mu disitulikiti eno.\nKawanga nga yasomako ne Pulezidenti Museveni mu matendekero agenjawulo, yalaze obwennyamivu olwa kye yayise Pulezidenti okuva kw'ebyo bye bakkaanya okukola nga bakyali bonna baali bakyali bonna mu kibiina kya DP ne ku matendekero agenjawulo, okufuula Uganda eggwanga eryegombesa.\n“Kyatulumanga nnyo okulaba nga buli mulundi obuyinza bukyuka luvannyuma lwa kuyiwa musaayi, twakkaanya wamu naye (Museveni) okukomya kino naye kyennyamiza okulaba ng’omukisa guno nate agummye Bannayuganda era nnina okutya nti eggwanga liyinza okuddayo mu kuyiwa omusaayi,” Kawanga bwe yagambye.\nKawanga yasabye omubaka Robinah wamu ne banne okufuba bamatize abo bonna abawagira okukyusa akawaayiro kano nga babalaga ebikyamu ebikirimu kubanga lino ly'ekkubo lyokka eriyinza okutaasa eggwanga mu kaseera kano.\nRobinah Ssentongo yeebazizza abalonzi okumussaamu obwesige n’awera obutabatiiririra ku nsonga yonna.\nKu mukolo gwe gumu, yafundikidde okwebuuza ku balonzi ku kukyusa Ssemateeka nga ku bantu bonna abeetabye ku mukolo tewali yawagidde kukyusa kawaayiro 102(b).\nAba NRM beesozze DP\nAbalala kwabaddeko Joseph Kagame abadde ssentebe wa NRM mu ggombolola y’e Kaliisizo era bano baweze okwongera DP amaanyi ewangule ebifo byonna mu disitulikiti eno nga batandika ne bassentebe b’ebyalo.\nKyotera Town Council,\nJohn Baptist Kawanga\nEbyokwonoona obudde bwa Poliisi kati bikomye tewakyali biseera bya kwonoona- Museveni


Ssentebe Kamaadi Obuyisiraamu Abutadde Ku Minzaani Enzito – Uganda Today\nSsentebe Kamaadi Obuyisiraamu Abutadde Ku Minzaani Enzito\nAkutte Embizzi Nazigabira Abatuuze\nChris KatoNovember 11, 2021\nAbaganda nga bwe bagamba nti oli kasobeza nga atema omuti kwatudde, ate era nebagamba nti kawereege nga eddya lyobukadde, engero zino zombi zaatukiridde bulungi ku Ssentebe wa disitilukiti ye Kalungu mu Buddu.\nAbayisiraamu mu district y’e Kalungu batadde kunninga Ssentebe wa district eno Munna-Nup Nnyombi Mukiibi Kamaadi olw’okulabikira mu bifaananyi nga asitudde embizzi kyebagamba nti kiwebuula ekitiibwa ky’obusiraamu.\nBa Sheikh mu Kalungu bagamba nti ssentebe Nnyombi Mukiibi Kamaadi okubeera ssentebe wa District y’eKalungu Banna-Kalungu bakitwala nti Abasiraamu bebali mu buyinza e Kalungu kyokka okulabikira mu bifaananyi ng’asitudde embizzi bekanze nebagamba nti waakiri y’andsindise omumyuuka we n’amukiikirira mu kifo ye okukwata embizzi zino n’azigabira abatuuze.\nGyebuvuddeko government ng’eyita mu nkola eyagunjibwawo okusitula abantu mu by’enfuna eya Operation Wealth Creation yaweereza banna Kalungu embizzi ezisoba mu 1000 era Ssentebe Kamaadi yasitukiddemu okuzigabira abatuuze.\nBanna Kalungu abatali basiraamu kino baakisanyukidde nga bagamba nti Ssentebe tasosola mu ddiini.\nEbintu eby’okulya ebimanyiddwa okuganibwa abayiraamu okulya mulimu omwenge n’embizzi.\nAbayiraamu banna Kalungu bagamba nti Ssentebe ono kasobeza ddala nga bwalina ammannya abiri ag’enjawulo okuva mu bika bibiri era bewuunya kika ki ekituufu mwaava!\nUganda's Lukiah Mulumba Is Now Lieutenant Colonel In US Air Force


Bukedde Online - Infantino ajja mu Uganda\nInfantino ajja mu Uganda\nKCCA FC esudde Ssentongo mu gwa De Agosto\nPULEZIDENTI wa FIFA, Gianni Infantino waakugenyiwala mu Uganda ku Lwomukaaga nga February 25 okusisinkana abakulembeze ba FUFA, bateese ku nkulaakulana y’omupiira.\nLeero mu liigi (ssaawa 10:00);\nSC Villa - Lweza e Nakivubo Bright Stars - Soana e Matugga\nInfantino, eyasikira Sepp Blatter ku bwapulezidenti bwa FIFA omwaka oguwedde, yakakasizza bw’agenda okujja mu Uganda asisinkane abakulembeze b’omupiira abalung’amye ku ngeri gye balina okukulaakulanyaamu omupiira gutuuke ku ddaala eryegombesa.\n“Wiiki ejja nsuubira okukyalako mu Uganda ku nsonga ez’enjawulo omuli engeri gye tuyinza okuzimbamu omupiira n’okwongera ku busobozi bw’abakulembeze baagwo.\nTwagala tulabe engeri omupiira gw’Afrika gye guyinza okukulaakulanamu okuva wansi mu baana abato,” Infantino bwe yategeezezza mu kiwandiiko kye yatadde ku mukutu gwa FIFA ogwa fifa.com ng’ekiwandiiko kye kimu kyaweereddwaako n’omukutu gwa FUFA ogwa fufa.com.\nObugenyi bwa Infantino bwakumala ennaku bbiri ng’asuubirwa okusisinkaniramu abakulembeze ba FUFA.\nOkusinziira ku mwogezi wa FUFA, Ahmed Hussein, oluvannyuma lw’akafubo kaabwe ne Infantino, baakutegeeza eggwanga ekinaddako.\nUganda ly’eggwanga Infantino mw’agenda okukomekkereza obugenyi bwe nga yasoose South Afrika, Zimbabwe ne Rwanda.\nPulezidenti wa FUFA, Moses Magogo ye yasabye Infantino okukyalako mu Uganda bwe baabadde mu lukiiko lwa FIFA e Doha mu Qatar abakulembeze b’omupiira gye baakubaganyirizza ebirowoozo ku ngeri omupiira gye gulina okuddukanyizibwamu.\n“Omupiira gwa Uganda tegugenda kusigala kye kimu, okukyaza omuntu omunene nga pulezidenti wa FIFA kissa Uganda ku mwanjo mu nsi ezikulira ku sipiidi.\nNsuubira nti buli Munnayuganda ayagaliza omupiira, agenda kuganyulwa mu kukyala kuno,” Magogo bwe yategeezezza ku mukutu gwe obwa twitter.\nWycliff Kiyingi omuwandiisi w'obutabo bw'emizannyo gy'Oluganda afudde\nMakerere University eyongezza fiizi